text: Diadomingo anochi a drenta informe di un caso di menasa cu cuchiu na Alto Vista, mesora a dirigi patruyanan na e sitio. Aki ta trata di un adres conosi pa problema di pareha unda e homber lo ta dal e muher y menase di lo kita su permiso. Ultimamente varios yamada a drenta di e adres ey y awe no tabata excepcion, e patruya cu a yega na e sitio a compronde cu e pareha a dal algun bebida y e homber a dal e muher ora polis a yega ya e homber a drenta mondi core bay sconde. Polis no a logra encontr’e pero a avisa e dama cu e por pasa entrega keho na warda di recherche.


c: text/html

text:
WILLEMSTAD - Un biaha mas Abigail Paula ta bai riba lista di Partido Inovashon Nashonal pa sirbi pais Kòrsou. Esaki, despues ku ya a representá Kòrsou den Parlamento di Antia for di aña 2002 pa 2006 i a skohe konsientemente pa sali for di polítika aktivo i dediká tempu na karera profeshonal den sektor privá i na famia.
Na 2017 Abigail Paula a uni su mes na e famia di PIN i a bai lista pa sostené lider Suzy Camelia-Romer. Pa e elekshon binidero Abigail Paula ta bèk riba lista paso e ta sinti ku e no por para na kantu. Nos pais ta pasando den momentu nan hopi difisil i no por laga pa hende sin eksperensia òf kapasidat pone rumbo di futuro di nos pais na peliger pa nos próksimo generashon. Na e momentunan aki Kòrsou mester di su yunan ekipá pa sali pa dilanti I pesei, Awor t’e ora ku Abigail Paula lo sigui aportá na pais Kòrsou ku su eksperiensia den polítika i den sektor privá. Brasa brasa nos ta kana yega na un Kòrsou emansipá, solidario, uní i Dotá. Awor t’e Ora!

robotstxt: allowed

filter: keep


text:
Oranjestad-Den conversacion cu Sr.Melvin Tromp parlamentario pa partido AVP e la trese dilanti otro comentario rond di e incidente cu a tuma lugar siman pasa cu e parlamentario di MEP esta Sr.Guillfrred Besaril.
Sr.Tromp a bisa cu despues di e accidente e la sigi e desaroyo di serca,pa loke ta e defensa na momento cu e la hasi diferente declaracion na diferente medio di comunicacion e por a saca su conclucion.
Segun e ta bisa cu na momento di un entrevista na un emisora local tabata tin testigo cu a yamele bise e tabata para na e localidad di e accidente a duna un splicacion rond di e caso y con cosnan a wordo mira pa su persona.Aki ta e duda unda cu e defensa pa cu Besaril a bira mas cuestionable. E persona ta bisa cu e la presencia e momento di accidente y riba dje e persona Besaril a sali for di su auto para dilanti di e restaurant Pacifico y e persona cu tabata sinta na banda a bin y sinta na e stuurwiel.
Sr.Tromp ta sigi amplia via e player sigi scucha :


text:
“Hopi di e aumentonan exorbitante di coriente por a worde evita si Gabinete Wever-Croes a hedge y a sigui cu e programa di expansion di energia renobabel. Esaki ta muestra di negligencia di parti di Gabinete Wever-Croes y Utilities Aruba N.V. E negligencia aki por ta e base pa entama un caso legal contra di e aumento barbaro di coriente cu pueblo ta worde asota cune. Pa delibera riba esaki partido AVP ta organisa un renion caminda expertonan di ley di partido y externo lo informa esnan presente di e opcionnan cu tin pa bringa e aumento exorbitante aki di coriente, e lider di AVP, mr. Mike Eman a informa.
OPCIONNAN CONTRA CUENTANAN EXORBITANTE
Dialuna anochi pa 7’or na Cas di Partido ta invita tur esnan cu ta interesa pa yega cu nan cuenta di ultimo luna y esun anterior pa delibera cu e panel di expertonan kico ta e pasonan cu por worde tuma. E opcionnan cu ta bai worde delibera riba dje ta: 1. Si tin un forma pa laga corte concidera e aumento exorbitante aki como un accion impugna cu e cautela (zorgvuldigheid) cu un compania di estado tin cu tene na cuenta na momento di tuma decision ariba un nececidad asina basico manera coriente; 2. Tambe tin e opcion pa colectivamente exigi un areglo di pago pa tur ciudadano cu no por paga e cuentanan exorbitante. Ambos opcion ta bai worde delibera cu presentenan y expertonan legal den panel.
PRECEDENCIA INTERNACIONAL
Na Inglatera tin un instituto (OFGEM) cu ta supervisa y regula e tema di energia pa cuida interes di e comunidad. Den cierto sentido e ta algo comparabel cu Utilities Aruba N.V. E a worde institui dor di Parlamento pa supervisa e companianan di electricidad na Inglatera. Un di nan tarea principal ta pa vigila e tema di energia pa esaki keda pagabel pa esnan di menos recurso y tambe pa e ta mas limpi y berde posibel: “to protect energy consumers, especially vulnerable people, by ensuring they are treated fairly and benefit from a cleaner, greener environment”.
Algun instancia di proteccion di consumidornan na Inglatera na e momentonan aki ta contempla di hiba OGFEM corte pa negligencia di nan tarea. Nan ta bisa entre otro: “The announcement today will devastate families. Just who and what is Ofgem for? Do not be fooled. This is a choice. And the choice they’ve made is to let low-income consumers and small businesses bear the brunt of this crisis. We believe Ofgem can, and should, do more. We intend to put the question before the High Court, and will ask for a fast-tracked timeline to reflect the urgency of this crisis.”
E base di e accion legal ta cu OGFEM mester a haci mas pa proteha esnan di menos recurso. Manera na Aruba, Gabinete Wever Croes/Utlities mester a duna WEB e permiso pa hedge manera nan a solicita.
E accion legal na inglatera ta focus riba dos argumento:
Ofgem has the power to do more to protect vulnerable people and, before raising the cap, we believe Ofgem is legally required to:
- provide evidence it has carried out a proper impact assessment
- consider appropriate mitigation measures for the most vulnerable, including a lower social tariff.
E situacion na Aruba ta similar y hasta peor. E rol cu Gabinete Wever-Croes/Utilities a hunga den para hedging y para 5 anja pasa e desaroyo pa Aruba a sigui incorpora energia berde cu ta independiente di e prijs di petrolio.
E accionan internacional aki, e lider di AVP, mr. Mike Eman ta splica ta mustra similiaridad cu e situacion na Aruba, cual comparacion y similaridad ta haci e evaluacion di un accion pa proteha consumidornan na Aruba tambe mustra di ta algo no unicamente necesario, pero posiblemente tambe viable. Tur esnan interesa ta worde puntra pa ta na Cas di Partido Dialuna pa 7’or di anochi.


text:
KRALENDIJK,Bonaire
Kolegio Ehekutivo ta mantené kontakto intensivo ku
organisashonnan ku ta atendé ku interes di sektor empresarial i otro ‘stakeholder’-
nan pa por reakshoná mas alerta posibel riba efektonan negativo di e medidanan
preventivo ku a tuma pa evitá ku e vírùs di corona ta yega Boneiru.
Komo kontinuashon riba e konsulta ku Kolegio Ehekutivo tabatin riba djabièrnè ku
representantenan di sektor empresarial, pa medio di un karta a invitá tur
organisashon pa un di dos tanda di konsulta, awe kuat’or di tramèrdia na Ofisina
Prinsipal di Gobernashon. Kolegio Ehekutivo tin gana di tende kiko nan ta kere ku
lo mester hasi pa mitigá e konsekuensianan sosial ekonómiko pa nan miembronan
i ku esei prevení pèrdida di kupo di trabou.
Na e momentunan aki Kolegio Ehekutivo ta inventarisá kua ta e medionan ku por
reservá for di su propio presupuesto pa guia nos isla ku ménos daño posibel
durante e periodo kaminda entradanan for di turismo ta kai afó práktikamente por
kompleto. Na mes momentu ta konsultando ku e ministerionan konserní tokante
un pakete di sosten ku ta konsentrá riba islanan BES.
‘Kolegio Ehekutivo ta deseá pa huntu ku boso pone nos skoudernan bou di e
desafio ku e pandemia aki ta trese pa nos. Nos ta boga pa mantené empleo
manera ku e ta pa medio di fasilitá kontinuidat di operashon komersial di e
empresanan di boso miembronan i ku esei mantené nivel di nos forsa di kompra.
Nos ta kombensí ku hasiendo asina nos ta krea e kondishonnan korekto pa nos tur
prepará nos mes pa e tempunan mihó ku lo bolbe bini atrobe’, segun e karta ku
Kolegio Ehekutivo a manda pa Bonaire Bankers Association, Bonaire Business
and Employers Association, Bonaire Hospitality Group, Bonaire Restaurant
Association, BONHATA, USIBO, CURO, Kriabon, Makelaarsvereniging Bonaire,
Vereniging Administratiekantoren en Belastingadviseurs, Vereniging Bonaire
Importeurs en Supermarkten, Bonaire Explorers Association, Bonaire Arts & Crafts
Association, Kámara di Komèrsio Boneiru i Tourism Corporation Bonaire.
Anekso: Karta di 16 di mart pa ‘stakeholder’-nan


text:
Nos kier biba sano y cu un medio ambiente ecologicamente balansa. Pero sin Control ni Cumplimento – Toezicht y Handhaving – nos leynan, proyectonan, promesanan, intencionnan, esfuersonan.. tur ta cay den bashi.
Nos tur lo benificia di un sistema cu ta percura pa nos derechonan wordo respeta y proteha pa asina nos por biba trankil.: Liliana Erasmus Nos por grita, zundra, culpa otro, bringa, perhudica nos mes, pero ken ta gana?
Esunnan cu ‘no’ ta stima e isla aki. Cu no tin interes pa duna nos isla su trankilidad bek. Paso esey ‘no’ ta nan prioridad. E unico prioridad cu nan tin ta placa y poder a costo di nan mesun hendenan.
Y nos sa esey! Nos tin añas di experiencia cu esey. Cada un di nos sa hopi bon con pa distingui e bon for di e malo. E pregunta ta: ki banda nos ta bay scoge? Con nos kier wordo recorda den historia?
Como esnan cu a causa e problema, of esnan cu a trece e solucion?Aruba a dray pa mucho tempo riba promesanan bashi. Nos kier solucion. Nos merece trankilidad. Nos no mester candidato sino aliadonan cu kier y por sirbi nos pais. Aruba ta cla p’e! Aruba ta cla pa planta nos confiansa den RAiZ #VotaRaiz#RaizAruba#Aruba#Decision2021


text:
Gruponan di Scouting Antiano a partisipa na CuraDoet 2020
Willemstad – Dianan 13 i 14 di Mart 2020, a tuma lugá e akshon boluntario di mas grandi di Kòrsou i Reino. Den di shete edishon di Curadoet, manera di tur e edishonnan di Curadoet vários Grupo di Scout di Scouting Antiano ta partisipá huntu ku nan Scoutnan, Lidernan, Mayornan i boluntario pa yuda ku un òf otro proyekto ku nan a skohe pa duna nos komunidat un man.
E aña aki tambe vários grupo partisipá, Djasabra di 15 di Mart na e evento di Curadoet 2020.
Redakshon di nos website a hasi un bishita serka tur grupo di Scouting Antiano ku tabata bezig ku CuraDoet 2020 pa asina trese un reportahe fotográfiko di nos partisipashon na Curadoet 2020.
Pa medio di esaki Scouting Antiano kier a yama danki na tur Grupo ku a partisipá aktivamente na Curadoet 2020.


text:
- Il Forno
Bo ta deseando pizza? Pa entreganan lihe na Kòrsou bo ta hasi bo pedido di pizza riba www.dushifood.com! Pizza for di un fòrnu estilo original italiano ku bloki di palu, i ademas salada fresku i delisioso pasta. Hasi bo pedido online i DushiFood.com lo hasi entrega di e dushi kuminda di Il Forno te na bo porta di kas! Pizzanan di Il Forno Curaçao ta ser prepará i manda na fòrnu di un forma tradishonal Italiano. Nan ta fresku yen di sabor i ku un base ligero i crispy. Skohe bo kuminda favorito I bebidanan I nos lo entreganan te na bo porta di kas of bo kompania! Hasi pedido ta fasil i entrega ta lihe! disfruta!
Kontakto | Añadi bo restaurant | Solisitud
© Laura Enterprises B.V. 2022
Orders containing alcohol will not be delivered to minors.
Terms & Conditions | Privacy policy | Refund policy
Nos ta mas okupa ku normal na e momentunan aki! Esaki ta nifika ku nos mester di untiki mas tempu di lokual bo a kustuma kune pa entrega bo kuminda
Despues ku bo hasi bo pedido nos lo informabu tokante e orario di entrega.
Nos diskulpa pa kualkier un inkombinensia.


text:
Mishon, Vishon i Tareanan Klave
Mishon
Sirbi i Protehá
Vishon
Kuerpo Polisial Kòrsou ta un organisashon adekuá, konfiabel i komprometé na duna yudansa, mantené òrdu i brinda seguridat na Komunidat.
Tareanan klave
Kuerpo Polisial Kòrsou no ta e úniko responsabel pa seguridat. E ta kompartí e responsabilidat aki ku habitantenan, gobièrnu, hustisia, skolnan i vários otro partner (sosial).
E tareanan spesífiko den e kolaborashon aki entre polis, habitantenan i otro organisashonnan ta:
- Mantenshon di órden públiko
- Investigashon penal
- Ayudo relashoná ku e tareanan aki


text:
ORANJESTAD, Aruba
Programa pa nos grandinan (65 plus) di Cruz Cora Aruba ta preparando pa su prome actividad di 2020. Esaki ta un aña hopi importante pa Biba Bida ya cu e tin un programa hopi varia y practico pa e grandinan, entre otro: Workshops tocante uso di Smartphones, Disaster Training, curso di First Aid & CPR, Aqua Zumba etc.
Diaranzon, 11 di maart lo tene un Expo na Cruz Cora Dakota unda e grandinan por bebe un koffie, y wordo introduci na e actividadnan di henter aña. Lo tin un Expo cu lo representa cada actividad cu splicacion y na mes momento por registra tambe pa cada uno. Esaki lo tuma lugar entre 9’or y 11’or di mainta.
Biba Bida tin principalmente como meta pa prepara nos grandinan pa yuda nan mes, specialmente si nan ta biba nan so. Con pa prepara pa situacionan di calamidad, pa nan ta activo socialmente, crea nan circulo di amistad y busca recreacion.
Cruz Cora Aruba ta invita tur nos grandinan cu tin interes pa join pa atende e Expo diaranzon 11 di maart, 9’or na Cruz Cora Aruba, Pedro Gallegostraat 12, Dakota.


text:
Rusia ta bira e provedor importante di vacuna contra covid-19 pa America Latina, un medida cu por tin consecuencianan duradero na e configuracion di mundo pospandemico y afecta aun mas e prestigio di Merca den e region.
Moscu ta confronta protesta na su pais y condena pa cuestion di derecho humano di Merca, Francia, Reino Uni, Canada y otro paisnan occidental, esey ta problema cu tin poco resonancia na America Latina.
E reciente publicacion ta un evaluacion positivo revisa pa par di vacuna Ruso Sputnik V na The Lancet, e revista principal medico di Inglatera a keda ampliamente celebra.
Eduardo Valdes, ex-diplomatico y miembro di coalicion gubernamental y presidente di comite di relacionnan exterior di Camara di Diputado na Argentina a bisa cu tin un liña entre negociacion di vacuna y factornan externo.
“Awo no ta momento di haci ideologia, nos obhetivo ta cu hemisferio occidental obtene nan vacuna y no mete den asunto interno di otro persona”, el a bisa CNN.
America Latina ta keda bay cada bes mas na Moscu pa busca yudansa pa asina por haci frente di e pandemia. Seis pais di e region (Argentina, Bolivia, México, Nicaragua, Paraguay y Venezuela) a autorisa e uso di e vacuna Sputnik V. Otro ta considerando solicitud di autorisacion, cada bes mas urgente na escasez mundial di vacuna disponibel.


text:
Churandy Martina ta sera temporada ku rèkòrt ulandes nobo.
Churandy Martina ta sera temporada den gran forma. Algun siman pasá durante weganan olímpiko na Rio, Churandy a kore e trajekto di 200m den un tempu di 20.13 sekònde, ku apénas algun frakshon di sekònde dje medaya di bròns. Awe el a drecha su tempu personal i pone un rèkòrt ulandes nobo, koriendo 19.81 sekònde na Lausanne. “Den 2016 mi tabatin hopi momentu bon i malu, pero mi ta kontentu ku e desaroyo aki. Un rèkòrt nashonal na final di temporada, kiko mas mi por ke”, Churandy a bisa, ku su smail tradishonal. Durante e kareda na Suisa, Churandy a kore bai laga e panameo Alonoso Edward (19.92) i e hamaikino Julian Forte (20.16).


text:
Na nomber di esposo, yiunan y demas famia nos kier a gradici tur esnan cu na un of otro manera a duna nos sosten, Consuelo y forsa durante e momentonan dificil aki cu fayecimento y entiero di nos defunto stima:
Jeannette Judith Theresia Tromp
Mihor conoci como “Jean” of “Dina”
Boso muestra di atencion ta di hopi aprecio y
un gran sosten pa nos.
Un danki specialmente na su coleganan di DRH pa e bunita krans y pa compaña nos den e momentonan dificil aki.
Tambe un danki na famia, amistades y bisiña pa compaña nos despedi di nos querida esposa/mama.
Alabes nos kier a tuma e oportunidad aki pa invita boso pa un Santo Sacrificio di Misa na Misa Santa Anna Noord:
Diasabra, 19 di november 2022 pa 7or di anochi
diadomingo 20 di november 2022 pa 6or di atardi.


text:
Un temblor di magnitud 6,0 a sacudi e noreste di India, segun raport di e Servicio Geologico di Merca (USGS) E temblor tabata localisa un 28.9km di profundidad y e epicenter tabatsa ubica na un 10.9km di zuid di Dhekiajuli, Assam, India, y a 90,8 km di oeste di Samdrup Jongkhar, Bután.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Medioambiente
Temblor di magnitud 6.0 ta sacudi India
28/04/202128/04/2021


text:
Tene bon cuenta cu lo siguiente:
- Pa bin na remarca pa un of ambos subsidio manera ariba menciona, e entrada anual di e mayornan di e studiante concerni no por ta mas halto cu Awg. 37.000,= pa aña; e subsidio maximo pa buki/GRM pa cada yiu ta Awg. 550,=;
- Si bo ta haya entrada di “bijstand” di Gobierno, bo mester acudi na Departamento di Asunto Social pa un declaracion anual prome cu bo bay na oficina di Servicio di Impuesto;
- Si bo tin entrada di pensioen, bo mester acudi na S.V.B. den Vondellaan pa un declaracion anual prome cu bo bay na oficina di Servicio di Impuesto.
Pa mas informacion por tuma contacto cu Departamento di Enseñansa, seccion di Facilidad di Estudio y Guia.


text:
ORANJESTAD, Aruba
Durante conferencia di prensa di fraccion di AVP, Parlamentario drs. Mervin Wyatt-Ras a trece padilanti cu e asunto di Coronavirus ta alarmante. Ya caba tin 82.000 caso di cual 2800 persona a fayece. E malesa aki a inicia na Wuhan- China y a sigui pa otro continente y paisnan manera entre otro Japon, Taiwan, Vietnam, Canada, Estados Unidos, Algeria, 18 pais Europeo, manera Grecia, Alemania, Finlandia, Suecia, Austria, Italia, Spanja. Ademas tambe na Brazil. Ta importante cu nos como pais chikito y turistico ta bon prepara pa proteha nos ciudadanonan y tambe nos forma di ingreso principal cu ta turismo. Por a skucha den diferente declaracion di DVG y minister di Salud den cual e minister ta trece padilanti cu nos ta bon prepara cu tin diferente accion cu a tuma lugar y cu tin cooperacion tambe den Reino. Segun e tratado di IHR ta traha hunto. Alavez tin cooperacion cu PAHO, RIVM di Hulanda y WHO. Sinembargo segun Wyatt-Ras ta importante cu na frontera ta tuma accion. Wyatt-Ras ya caba a haci pregunta na minister y a haya contesta e biaha aki si pa loke ta trata e virus, sinembargo nos pueblo tin mas pregunta cu mester ser contesta. Nos ciudadanonan ta sinti cu nos no ta suficiente prepara. Ademas pa Wyatt-Ras e ta vago ainda. Mientrastanto RIVM di Hulanda a raporta un caso na Tilburg unda e persona ta den cuarentena. Segun Wyatt-Ras esnan cu ta traha cu security y imigracion ta e promer front cu ta topa cu pasaheronan. Nan ta esnan cu ta enfrenta e malesa si e yega Aruba tanto via avion como via cruise ship. Kico ta wordo haci pa nan? Nan a sigui un curso? Cuanto persona a participa na e curso? Den cual departamento nan ta traha? Y kico a sali afo? Pa esnan cu ta traha como werkster y ta haci avionnan limpi ta importante pa sa si tabatin curso pa nan. Kico nan lo haci si den un avion cu a yega un persona infecta? Ki tipo di material nan tin pa asina por traha proteha? Nan ta vulnerabel pa ser contagia. Nan por ta e promer touch tambe cu e posible malesa. Den pueblo ta biba e preocupacion akinan cu a ser vocifera tambe den medionan di comunicacion. Por a tuma nota cu un persona a trece su preocupacion padilanti tocante un avion cu lo a baha y supuestamente lo tabatin 5 persona infecta, pero a resulta cu no tabata asina. Pies tabata un alarma falso. Pero e personanan cu mester a bai haci e avion limpi y di security no lo ta hayando sosten di nan dunadornan di trabou pa proteha nan mes. Nan mes mester a uza plastic pa proteha nan mes, segun e ciudadano a expresa. E ora gobierno tin cu ta alerto y informa y si ta necesario sostene na frontera na un forma mas dirigi pa preveni lo peor, segun Wyatt-Ras. Si companianan no por supply e material necesario lo mester busca otro formanan pa yuda y ofrese material necesario, sikiera un mask. Ora senjala cu un persona cu drenta Aruba por tin e virus ki stap lo tuma? Tin’e riba papel stapsgewijs paso te ainda no a mira esaki por escrito. Si tin un of mas persona contagia den avion kico lo bai pasa cu e otro pasaheronan? Unda nan lo bai? Unda ta e promer cuarentena? Tin cuarentena na Airport y unda mas tin cuarentena? Kico precies Hospital/Imsan/dokternan di cas lo haci pa ricibi un pashent contagia? Nan ta ser proteha? Cuanto lugar di cuarentena tin u pa cuanto persona? Den caso tabatin un persona infecta, tur hende den avion lo bai den cuarentena y pa cuanto tempo? Esakinan ta varios pregunta di nos pueblo cu lo manda pa minister. En bista cu e virus ya caba a yega na Brazil y Hulanda nos tur sa cu ta ricibi hopi vuelo di e paisnan aki. Ki ATA ta conseha? Tur esakinan ta preguntanan cu lo mester ser contesta. Wyatt-Ras ta spera cu lo bin mas claridad pa nos pueblo por haya contesta ariba preguntanan u ta mecsario cu minister ta bin Parlamento pa duna informacion mas comcreto.


text:
Pa varios aƱa caba tin algun edificio den centro di nos ciudad, di cual nunca ta tende nada, no den e ultimo aƱanan en todo caso, cu den e estado actual sigur no ta contribui na e bunitesa di nos capital.
Un di nan ta den cara di e turistanan crucero, e edificio antiguo di DOW. Mester bisa si cu no ta laga e edificio completamente pa su cuenta, e ta bastante bon pa loke ta verf, pero ta logico cu no por sigui asina pa varios aƱa mas. Den pasado tabatin plan pa bende e edificio, dunando e posiblemente un destino comercial, pero e plannan ey no a resulta. Banda di e edificio a aparece un strip mall cu un arkitectura aceptabel, y restauracion di e edificio cu su historia lo caba di drecha e parti di boulevard aki.
Otro edificio cu tambe ta totalmente deteriora, pero tin un uso parcial ainda, ta e edificio unda warda di polis di Playa den Wilhelminastraat ta situa. Segun nos ta comprende, e planta abou ta den uso ainda, igualmente e parkeo, y polis tin hopi aƱa hospeda den un anexo na otro banda di caya. Pregunta ta cu asina e situacion di nos cuerpo uniforma ta bay keda. No solamente cu e situacion den e caya aki no ta ideal como base di operacion p polis, pero ademas otro seccion di e cuerpo necesariamente ta opera di otro base, manera Recherche cu ta den otro edificio na Frankrijkstraat.
No ta straƱo cu cualkier otro issue ta resulta di biaha den consulta di miembresia di sindicato di polis, pero e situacion di falta di un base di operacion bon, tanto pa loke ta ubicacion como espacio y funcionalidad, no ta haya atencion? Ta parce nos un tema legitimo.
Banda di tur otro asunto cu gobierno mester atende, y cu tin prioridad, ta di spera cu na cierto momento por haci algo cu e dos edificionan aki.


text:
Concierto ‘Canto di Pasco’
Concierto ‘Canto di Pasco’
Un anochi den esfera di Pasco na Klooster Imeldahof
Pa e temporada dushi cu ta acercando, esta Pasco di Nacemento, Fundacion Kapel di Bethania ta organisa diabierna 16 di december un evento na Klooster Imeldahof na Noord.
Fundacion Kapel di Bethania tin como meta principal pa mantencion y conservacion di e kapel y e historia di e edificio Klooster Imeldahof.
Na aña 2021 a declara no solamente e edificio pero e parti interior di e kapel como monumento protehi. E kapel ta unico den su originalidad na henter Aruba.
‘Canto di Pasco’ lo tuma luga dia 16 di december cuminsando pa 6 or di atardi.
Esaki lo ta un anochi di concierto bao direccion di nos cantante conoci sra. Tica Giel y pianista Igmar Maduro. Lo tin como cuater coro, solistanan y agrupacion conoci di e districto di Noord. Nan lo bay entretene e publico cu diferente cantica di Pasco.
Banda di esaki lo tin presentacion di e grupo infantil ‘Angelnan di Rosario’ cu lo interpreta un obra teatral di e pesebre bibo.
Pa nos keda den e mesun esfera di Pasco lo tin un bazar unda lo por cumpra diferente articulo, cuminda, pasaboca y cos dushi di Pasco.
Fundacion Kapel di Bethania ta invita henter pueblo di Aruba, pa bin pasa un anochi placentero y experiencia e edificio den un esfera di Pasco di Nacemento. Entrada ta gratis.


text:
Partisipá komo persona individual
Partisipá ku bo amigunan òf bo famia
Komo persona partikular tambe bo por partisipá na CURA DOET. Sea ku bo ta bini bo so, ku amigu òf ku henter bo famia, semper tin proyekto kaminda por kontribuí. Pensa por ehèmpel riba un limpiesa riba un playa, òf bai yuda un krèsh pa dal tur e ko’i hunga nan un bon labá. Tin kos pa tur hende hasi. Rònt Korsou tin trabou pa hasi i tur kaminda mester di boluntario. Buska un proyekto ku ta pas ku bo interes riba e wèpsait i inskribí!
Partisipá komo grupo
Ora hopi dun’un man, trabou ta kana lihé. Dikon no partisipá komo grupo? Reuní bo famia, bo koleganan, miembronan di bo klup òf bo klas i skohe un trabou boluntario pa boso hasi. Esei ta un bon manera pa hasi un bon obra huntu.
Pone bo nòmber òf logo
Si bo ke yuda komo grupo òf kompania, bo por pone nòmber òf logo di bo grupo ora di inskribí. Asin’ei na un manera fasil bo por promové e kompromiso di bo empresa, klup di deporte, skol òf klup di servisio.
Kon bo por partisipá?
For di kuminsamentu di yanüari por kuminsa buska un proyekto ku ta kuadra ku bo idea di CURA DOET. Klek riba e kònòpi “buska un proyekto” i por mira ku tin un kantidat di proyekto na Kòrsou ku mester di hende pa yuda. Ora bo skohe unu, mesora bo por inskribí òf buska kontakto ku e organisashon pa mas informashon.
Bo ke mas informashon?
Bo tin pregunta òf bo ke sa mas? Ku gustu nos ta yuda bo. Manda un mail na curadoet@curacaocares.org.


text:
Kinderombudsman a haña señal serka siudadano i instansianan di e pobresa riba e isla. Gastunan pa sobrebibí i gastunan di hür ta subi. Tambe nos a risibí keho di entre otro e falta di lugá na skol pa enseñansa primario. Ademas Kinderombudsman a fasilitá un kòmbersashon di mediashon entre un menor di edat i un instansia. Esaki a trese mas komprenshon i mihó bista di otro su posishon.
Durante e bishita di trabou nos a pasa tambe na diferente instansia riba e isla. Nos a probechá di e okashon pa papia tambe di tur sobrá keho. Den e periodo benidero lo atendé e keho i preguntanan.


text:
Sint Maarten
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Sint Maarten (parti hulandes) ta un pais konstituyente di Reino Hulandes situá riba e isla di Sint Maarten den Laman Karibe. E isla ta dividi den un parti hulandes i un parti franses. E kapital di Sint Maarten (parti hulandes) ta Philipsburg. E kapital di e parti franses di Sint Maarten ta Marigot.
Entre 1986 i 2010 Sint Maarten tabata un di e sinku islanan ku huntu tabata forma Antias Hulandes. Riba 10 di òktober 2010, el a haya su outonomia huntu ku Kòrsou. E sobrá di e islanan, ku ta Boneiru, Saba i Sint Eustatius ta munisipio di Hulanda, asina yamá islanan-BES.
Historia[editá | editá fuente]
Den siglo 17 e franses- i hulandesnan a bringa pa hegemonia di Sint Maarten, ma despues e spañonan a kore ku nan. Na 1648 e spañónan a bai definitivamente for di Sint Maarten i e hulandes- i fransesnan a bolbe. Despues di a bringa ku otro, e dos partidunan a disidi di sinta delibera i dia 24 di mart 1648 nuebe kolonisadó a yega na un akuerdu na Mont des Accords, Agreement Mountain. Den tratu será riba Sero di Akuerdo nan a kumbini pa reparti Sint Maarten i tambe pa biba huntu na pas i trankilidat. Kada partidu a priminti di yuda otro más tantu posibel riba tur terenu. Segun leyenda, un hulandes i un franses para lomba cu lomba i a kunsa kana den direkshon robes rònt di e isla. Kaminda nan a topa, a hala un liña riba e isla pa marka e frontera. E franses a kubri un parti más grandi di e isla i kisas e hulandes a para pa bebe un tiki jenever hulandes, ku te ahinda ta obtenibel riba e isla. Di tur manera, el a tapa menos tereno, loke a pone ku awe e fransesnan ta doño di bintiun miya kuadra i e hulandesnan tin solamente diesseis miya kuadra.[1]
Politika[editá | editá fuente]
- Lista di prome ministro di Sint Maarten
- Lista di presidente di Parlamento di Sint Maarten
- Lista di partido politiko na Sint Maarten
Lista di fuente[editá | editá fuente]
- ↑ Cristal 1 Papiamento, Cap.5.3 pagina 114 y 115, rubrica 10, ISBN 99904-85-89-5 Departamento di Enseñansa Seccion Desaroya di Curiculo Aruba, ortografia adapta.


text:
(CiberCuba) – Esaki no ta prome biaha cu Nicky Jam y Will Smith lo traha hunto.Ya nan a yega di traha hunto den pasado den e pelicula “Bad Boys 3” y den “Live it UP “. E cancion oficial di mundial di futbol di Rudia 2018.
Nicky Jam ta prepara su mes pa un gran proyecto y den e ocacion aki no tin nada di haber cu musica pero cu e actuacion. Nicky Jam lo ta protagonista di un comedia di accion titula “ Regulators “ un pelicula cu lo bolbe estrena den man cu Will Smith cu lo ta bay ta un di e productornan di e film.
E pelicula aki no ta prome biaha cu Nicky Jam y Will Smith ta traha hunto, den pasado por a mira tur e dos artistanan aki comparti pantaya cu otro den “bad Boys for Life, e di tres pelicula di saga Bad Boys y tambe den e cancion oficial di mundial di futbol di Rusia na 2018 unda cu nan a lansa “n Live it up “ junto Era Istrefi.
Awo hunto nan ta bay produci e pelicula banda di Jon Mone, Miguel Melendez y Heather Washington cu lo ta protagonisa pa e inteprete di “ Travesuras of “El perdon “ cu nos tambe ta recorda cu e tin un siere di biografia riba Netflix cu yama “ El ganador” E produccion tin un gran exito den nivel mundial riba e plataforma.
Esaki tabata un bon noticia pa e artista di 41 aña cu e siman aki mes tambe lo keda homenahe den Latin Billboard 2022pa si trayectoria musical , reconocemento musical special “Salon de la Fama”


text:
Porta bo conoce un hende cu ta huma, of kisas bo mes ta un persona cu ta huma. Stop di huma ta dificil pero e efecto positivo riba salud ora di stop di huma ta grandi. Lesa y comparti e beneficionan di stop di huma:
Si bo stop di huma ...
Despues di 24 ora: bo pulmonnan ta cuminsa un limpiesa total y probablemente bo ta tosa slijm.
Despues di 48 ora: tur e monoxido di carbon a sali for di bo curpa y ya caba bo por hole y smaak miho.
Despues di 72 ora: bo tin mas energia. Hala rosea ta bay mas facil y bo sistema respiratorio ta relaha.
Despues di 2-12 siman: funcion pulmonar y circulacion di sanger a mehora.
Despues di 1 luna: bo condicion a mehora y bo ta move mas facil. Si bo tabata tin un tosa di humado, esaki a desaparece.
Despues di 5-15 aña: e riesgo di sufri un derame cerebral (stroke) awo ta igual na un persona cu no ta huma.
Despues di 10 aña: e riesgo eleva di cancer di pulmon a baha cu mita y e riesgo di otro tipo di cancer a disminui.
Despues di 15 aña: e riesgo di enfermedad cardiovascular awo ta igual na un persona cu no ta huma.
Fuente: Studio NRC, CBS, Trimbos-instituut, IKNL
E situacion di humamento na Aruba
Medidanan tuma na Hulanda manera e 'rookverbod' tambe a wordo implementa na Aruba. Na Aruba e prohibicion, conoci oficialmente como 'Landsverordening beperking tabaksproducten' ta conta pa tur edificio di gobierno, scolnan, complehonan deportivo y horeca. E instancia encarga cu control di esaki ta Directie Volksgezondheid.
Huma sigaria ta birando menos popular?
Na Hulanda, e pasonan tuma a yuda. Na 2016, 18,6% di e poblacion tabata huma diariamente (2016); Un caida di mas o menos 10%. Na momento di scirbi e articulo aki, no por a haya cifra pa ilustra e cantidad di humado na Aruba pa un periodo mas recien.


text:
Jennifer Lopez y Alex Rodriguez a tuma e decision finalmente pa separa, supuestamente door di e scandal cu e strea di e reality show ‘Southern Charm’ Madison LeCroy y e ex-Yankee. Na januari, Twitter a cende na candela cu e speculacionnan di e acusacionnan ‘candente’ di infidelidad cu tabata involucra un ‘ex-MLB star’ y Madison LeCroy. Despues LeCroy a revela cu e tabata papiando via FaceTime cu Rodriguez, pero el a insisti cu nan no a conoce otro den persona. Cu nunca el a gaña fisicamente su prometida cu ne, y no kier nada malo pa su famia ni pa di dje, y definitivamente nan ta inocente di esaki, ta locual Madison LeCroy a declara na Page Six na februari.
Desde algun siman tabata core rumor fuerte di crisis den e relacion di Jennifer Lopez y Alex Rodriguez. Ayera portalnan confiabel manera Page Six y Tmz a reporta cu e pareha a separa. E separacion a pasa memey di e rumornan di infidelidad y un boda cu a keda pospone na dos ocasion. Aunke no ta hopi cla loke a causa e separacion, ta bisa cu e decision a wordo tuma ayera mes, y mesun mainta A-Rod a publica un potret riba su Instagram riba un yate na Miami y el a scirbi: “Don’t mind me, just taking a sail-fie. What are your plans for the weekend?”.
E Diva di Bronx a publica tambe riba su Instagram un imagen cu a crea sospecha, momento cu el a post un shot di un video call cu su ex Marc Anthony y su yiu Emme, unda e ta sali yorando y cu e caption: “Cu ora nan ta tristo momma y daddy t’ey”. Ta bon conoci e excelente relacion entre e yiunan di Jennifer, Max y Emme, y e yiunan di Alex, Natasha and Ella, di su matrimonio cu Cynthia Scurtis.
JLo y Rod a comprometi na 2019, sinembargo cu e yegada di Covid nan plannan pa casa a bin abou y na final di 2020 a circula e version cu nan ta considerando pa cancela nan boda. Durante un entrevista un par di luna pasa, Jennifer a bisa cu teniendo na cuenta nan edad y e hecho cu ambos ya tabata casa antes, no tabata algo imprescindibel ni urgente. E ta algo hopi personal cu nan mester comparti como pareha, y mester pensa riba loke di berdad bo kier haci.


text:
Pfizer a anuncia cu e investigacionnan di su vacuna Covid-19 den mucha ta indica un eficacia di 100 porciento den e edad di 12 pa 15 aña. E compania a bisa cu tur 18 caso di covid-19 entre e 2260 participantenan den e prueba ta den e grupo placebo, sin niun caso entre esunnan cu a haya e vacuna. “E resultadonan inicial cu nos a mira den e estudionanan den e adolescentenan ta sugeri, cu e muchanan ta particularmente bon protegi pa e vacunacion, cual ta hopi alentador”, Ugur Sahin, director ehecutivo y cofundado di BioNTech, socio di Pfizer, a informa den un comunicado. “Ta hopi importante pa permiti pa bolbe na e bida escolar diario y topa cu amigo- y famianan mientras ta proteha anan y nan sernan keri”, Sahin a bisa.
E resultadonan di e investigacionnan ainda no a ser revisa pa un grupo di experto of publica, pero manera esaki ta completamente cla of cu ricibi e data directo for di e companianan, lo habri e caminda pa extende e vacunacion pa e grupo di edad aki, segun a ser informa den un comunicado pa Peter English, ex-presidente di e comision di salud publico di British Medical Association. “Ta importante pa haci esaki pa logra e ‘herd immunity”. English a bisa cu ta keda e preguntanan clave riba e resultadonan di Pfizer, manera si e vacuna a proteha tambe e muchanan contra infeccion asintomatico y con efectivo e tabata contra e variantenan di coronavirus.
Pfizer y BioNTech ta planea pa manda e datonan pa US Food and Drug como un ‘proposed amendment’ na e autorisacion existente di e uzo den emergencia di e vacuna, cu actualmente solamente ta ser aplica den personanan mayor di 16 aña. Ta realisando e pruebanan tambe di e vacuna covid-19 cu Oxford/AstraZeneca, y Moderna a bisa cu tin planea pa test e vacuna Covid-19 cu e muchanan di 12 pa 17 aña.
Fuente: NewScientist


text:
Codigo de conducta deportivo
Fundacion Telefon pa Hubentud Aruba, ta trahando desde cuminsamento (april 1999), pa e derecho di mucha y hoben na Aruba y ta funciona a base di e Convenio di Derecho di Mucha. Pa e motibo aki, Fundacion Telefon pa Hubentud Aruba, kier pa tur mucha y hoben na Aruba por practica deporte na un manera sigur. Pa por ataca un comportacion abnormal den of rond di e area unda ta practica deporte, Fundacion Telefon pa Hubentud Aruba, a hinca un Codigo di Conducta Deportivo den otro.
E obhetivo di e Codigo di Conducta Deportivo ta pa crea un clima di deporte sigur den y/of rond di e terenonan di deporte. Norma y balornan, pasa pret y respet, honestidad, compromiso y deportivismo, ta e principionan di e guia y ta e sosten pa e contenido di e Codigo di Conducta Deportivo.
Pa sigura cu den y/of rond di e terenonan di deporte ta y ta keda sigur y cu e muchanan y e hobennan por practica deporte sigur, p’asina nan desaroya nan talentonan, mester combati e uzo di un comportacion abnormal riba y/of rond di tereno di deporte. Pa medio di e Codigo di Conducta Deportivo, nos ta trata di combati aplicacion di un comportacion abnormal. Ta informa tur actor manera: miembro di directiva, trainer/coach, supervisor, atleta, boluntario, mayor/voogd, referee y mirones di nan derecho, deber y responsabilidad pa medio di e Codigo di Conducta Deportivo. Tur actor tin un responsabilidad importante y un rol ehemplar den e promocion y pa monitor e Codigo di Conducta deportivo.
Kico telefon pa Hubentud Aruba ta ofrece?
- Sesion di informacion duna na e organisacion deportivo,
- Dies ora,
- Guia di Codigo di conducta pa e organisacion.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
Na febrüari 2021 Nationale ombudsman a publiká e investigashon 'Tratamentu di keho di Kuerpo Polisial Hulanda Karibense ta riba bon kaminda, pero tin espasio pa mehorashon’. Den esaki a hasi dies rekomendashon konkreto. For di kòmbersashon ku tabatin ku Kuerpo Polisial Hulanda Karibense (KPCN) a sali na kla ku entretantu a sigui mitar di e rekomendashonnan.
Tratamentu di keho i formulario di keho
KPCN a tira un bon bista riba e manera ku nan ta trata keho i a base di esei a hasi adaptashon pa asina trata keho na Boneiru, Sint-Eustatius i Saba di e mésun manera. Asina tin un akuerdo entre e ministerio di Hustisia i Siguridat, esaki lo wòrdu publiká na e website. Aki tambe por haña e formulario di keho.
Brífenbùs, registrashon i análisis di keho
Pa hasi entrega di keho mas fásil ku ta posibel awor tambe tin brífenbùs na Saba i Sint-Eustatius tambe. Di e manera ei ta hasi entrega di keho mas aksesibel pa e siudadanonan. Banda di esaki lo rekurí mas lihé na e kordinadó di keho ora entregá keho na bali. Asinaki lo registrá keho ku wòrdu tratá di manera informal tambe. E hefe polisial lo informá gezaghebber verbalmente tokante kehonan pendiente.
Komo último, den futuro KPCN lo traha riba un análisis di keho anual pa di e manera ei por siña di e kehonan ku a entregá.
Mónitòr
Un punto di atenshon pa Nationale ombudsman ta pa keda sigui sobrá di e rekomendashonnan. Ta hasi esaki durante di kòmbersashonnan telefóniko ku KPCN i durante bishita di trabou na Boneiru, Sint-Eustatius i Saba.
Motibu pa akshon
Señor Reinier van Zutphen, Nationale ombudsman, den su investigashon na febrüari 2021 a tèst si e tratamentu di keho di KPCN ta kuadra ku e vishon di e defensor di pueblo riba tratamentu di keho profeshonal. Na e momentu ei kaba, el a indiká ku KPCN ta trahando duru pa profeshonalisá tratamentu di keho. Pero tambe el a mira ku ainda por drecha tratamentu di keho. El a mira posibilidat pa drecha esaki. Pa e motibu akí a bini ku dies rekomendashon di kua ya a sigui sinku.


text:
Oranjestad/Kralendijk- Un total di 4 hoben di nos isla hermana St. Eusatatius awe a despedí di nan sernan kerí pa subi avion i biaha bin Boneiru.
E kuater hóben en kestion ta bai sigui na estudio na Boneiru. Den último añanan hopi studiante di St. Eustatius ku a kaba nan estudio di MBO-1 na e isla ei, a opta pa sigui studia na SGB. Mas i mas por ripará ku MBO na Boneiru ta kohiendo mas fama den region. Tin asta sierto studiante di Kòrsou ku ta interesá pa sigui nan estudio di MBO na Boneiru.
Na SGB studiantenan por skohe di diferente estudio nivel 3 i 4.


text:
Entrega di “Bezwaarschrift” na Inspekshon di Impuesto
Normalmente e persona mester entregá su “bezwaarschrift” denter di 2 luna despues di e fecha. Pa “aanslag” ku fecha entre 1 yanüari te ku 30 jüni 2020, e periodo pa entregá “bezwaar” ta bira 4 luna. E periodo pa entregá “bezwaar” ta keda ekstendé ku 2 luna.
Petishon pa suspenshon di pago relashoná ku “Bezwaarschrift” na Ontvanger
Ontvanger ta òutorisá pa otorgá suspenshon basá riba petishon di e kliente. En prinsipio e petishon ta lòs for di periodo di entregá “bezwaar”. Basta e kliente por demostrá na momento di hasi petishon pa suspenshon di pago, ku e “bezwaar” ta entregá (añadí kopia di petishon di bezwaar), Ontvanger lo prosesá e petishon.
Ontvanger por otorgá suspenshon relashoná ku “bezwaar” te ku e fecha di e desishon di Inspektor.


text:
ORANJESTAD- Durante tratamento di presupuesto 2023 di pais Aruba, Prome Minister Evelyn Wever-Croes a contesta algun pregunta cu el a ricibi relaciona cu e departamento di Dienst Openbare Werken (DOW).
Relaciona cu e pregunta di e luznan na Bernhardstraat, haci pa Parlamentario Alvin Molina, Prome Minister a indica cu e ponemento di luznan a wordo entrega caba den man di Elmar. Pa cu e proceso aki, Elmar a busca un consultant pa asina hunto traha un “business plan” na unda ta indica bou ki condicionnan nan lo tume over. Elmar ta actualmente den diferente reunion cu e consultant na unda Bernhardstraat a wordo poni como prioridad, mientrastanto testnan ta wordo haci pa busca un solucion pa Bernardstraat. Prome Minister a informa cu e idea ta pa reemplasa tanto e mastnan como e luznan prome cu fin di aña 2022.
Parlamentario Molina tambe a puntra riba e tema di e cambionan cu lo mester haci riba number di cayanan. Akinan Prome Minister a indica cu dia 15 di September tabata tin un reunion den Parlamento na unda un mocion a wordo presenta, pa cambia enfasis di e maneho di duna nomber na caya. E mocion aki a wordo acepta den Parlamento. Pa cu esaki, e comision ta cuminsa reuni pa bin cu un proposicion di e criterianan nobo cu lo por wordo teni na cuenta ora di cambia e nomber di un caya. Tambe e comision ta colectando data pa hiba un discusion mas amplio con ta bay duna contenido na e mocion aki. Pa cu e tema aki lo inclui Censo den e deliberacionnan pa bin cu un proposicion mas integral.
Prome Minister a ricibi tambe un pregunta di Parlamentario Ricky Hoek riba e tema di acesibilidad na e edificionan publico. Prome Minister a splica cu actualmente e ta un exigencia pa tur edificio cu wordo traha nobo, sea ta edificio di Gobierno of priva mester ta acesibel pa esnan cu ta menos movibel. Pa loke ta trata edificionan existente priva, nan lo mester pidi un cambio pa asina e bira parti di e condicionnan tambe. Pa edificionan existente di Gobierno, un plan ta wordo traha pa wak con ta bay adapta esunnan cu tin mas mester di adaptacion pa haci nan mas acesibel pa comunidad.
Por ultimo, Parlamentario Tevreden a haci un pregunta riba Caya Avenida Juan Pablo cu tin mester di un drempel. Aki Prome Minister a indica cu Gobierno lo pidi DOW pa haci un evaluacion pa wak e posibilidadnan pa cu esaki.


text:
The content originally appeared on: Diario
Dalgis Montalvo, director di cuido ambulatorio GGZ:
ORANJESTAD (AAN) – Den entrevista cu Dalgis Montalvo, Director di Cuido Ambulatorio GGZ, el a referi na e problemanan emocional cu hopi mucha ta cana cune, por ehemplo debi na bullying na scol.
El a splica cu tin ora e sistema di scol tampoco ta esun miho y no por hinca tur mucha den e mesun cashi y pensa cu tur mucha ta evoluciona den mesun forma, den un klas.
Tin mucha tambe cu tin problema, pasobra kizas mayor no tey presente door cu e ta traha. Kiermen, ta mira e problematica for di mucha te adulto, y actualmente tur hende mester cana cu diferente “deadlines” na trabao y tin mayornan cu ta haci dos of tres trabao y yiunan ta keda mucho tempo nan so, tambe. Tin un tempo cu tur mester di ayudo, cu mester di un hende cu por scucha bo, y esey ta tarea di Stichting Hunto, Dalgis a remarca.
El a agrega cu semper tabata tin un stuurgroep “GGZ” pero dos aña pasa a dune un otro forma den sentido cu awo tin DVG cu ta na cabes di e stuur groep, tambe tin Ministerio di Asunto Social, ademas di miembronan di Stichting HUNTO, Respaldo, DAS, HAVA, FADA. Y idea ta cu nan ta reuni pa takel tur e diferente areanan cu ainda mester traha riba nan, pa loke ta salud mental.
E stuur groep aki ta sintando cada dos siman, pa nan por mira cual ta e areanan cu tin mester di mas atencion; esta, e parti di registracion, of e aspecto pa e docternan di cas por tin un tiki mas claridad unda précis lo por manda un pashent.
Tin hopi diferente area cu mester di atencion y esaki ta tarea di e stuur groep, y nan a hibe na nivel di beleid pa por haci diferente cambio, pero e cambionan aki tambe mester bin pa esnan riba veld, pasobra ta nan mester canaliza tur e cambionan cu ta wordo treci dilanti.
Dalgis a subraya cu esaki ta un trabao bastante grandi pasobra mester percura tambe pa cambia e malestar di e trahadornan. Pa cierto tempo a traha na cierto forma, pero a yega momento cu mester cambia. Nan tin cu upgrade y update nan mes, pa nan por brinda un miho ayudo. Pues, e tarea no ta nada facil. “E ta hopi trabao pasobra no ta solamente problema cu bo tin cu nos comunidad, pero ki solucionnan nos ta bay duna y con nos ta prepara nos profesionalnan pa por brinda e ayudo ey tambe”, Dalgis a expresa.
Dalgis Montalvo a indica cu e problematica ta hopi grandi cu nan tin cu enfoca riba un y ora nos ta cla ta bay riba otro. “Pues, e parti di crisis tambe ta algo cu nos tin nos enfoke riba dje; ken ta acerca? Unda bo tin cu yama précis? Ken lo por atende e crisis aki? Y tur e problemanan aki por wak cu ta falta ainda, nos no ta cien por ciento, nos lo kier yega eynan pero e ta tuma stapnan” Montalvo a señala.


text:
Asociacion Welcome Plaza tabatin un reunion cu directiva di Departamento di Infrastructura y Planificacion (DIP). Ta bay haci traspaso di Welcome Plaza na un otro instancia y tanto e asociacion como comerciantenan aki no ta involucra den dje.
Elizabeth Guanipa, presidente di Asociacion Welcome Plaza, a splica despues di cuater aña den comunicacion cu DIP p’e asuntonan amplio cu ta bay fo’i estetica dje luga, con e no ta dunando cara pa Aruba como destino turistico. Durante pandemia a cuminsa cu e parti cu e plasa a keda cera pa diescinco luna y nan tabata pidi pa un dispensacion dje huur ey. Tambe un tarifa solidario te ora turismo crucero yega n’e nivelnan cu tabatin antes. Nunca nan a haya un contesta.
Cuater aña, a pesar cu e comunicacion nunca a yega na nada concreto, nunca a yega n’un resultado un solucion. Pero awe, 23 di november 2023, segun Guanipa, DIP ta informa nan cu e decision a cay na nivel Gabinete Wever-Croes II riba e maneho di Welcome Plaza. Esaki ta significa cu Welcome Plaza ta bay pasa p’un otro instancia.
Pa basta luna caba tin rumor cua instancia cu ta interesa, mientras cu DIP no kier a confirma esaki. Ta un posibilidad cu DIP no ta den capacidad pa haci esey, pero Guanipa a sigui indica cu esey no ta e asunto cu ta mas preocupa nan.
Nan ta dispuesto pa tin un traspaso tanten cu e por yuda e comerciantenan aki yega na un solucion pa tur e asuntonan cu nan tin pendiente. Locual ta preocupa nan enormemente ta cu no ta involucrando Welcome Plaza den e traspaso aki.


text:
Skibí pa Hubert Linkels
Editá i tradusí pa Harald Linkels
Jose Cornelio Provence, òf ‘Nene’ manera nan tabata yam’é en general, tabata un hòmber mashá humilde, ku tabata tin hopi amigu. Tòg, den sierto sentido, e tabata parse tin biaha un poko ‘solitario’, den su propio mundo. No ku Nene no tabata forma parti di e komunidat. Al kontrario: ku su historianan e tabata trata di hiba hende bai kun’é den sú mundo.
Nene tabata un di e hendenan na Boneiru ku tabata boga inkansablemente pa beatifikashon pa un di su ídolonan di mas grandi: dr. Jose Gregorio Hernandez. Hernandez na Boneiru, meskos ku na Venezuela, Kòrsou i Aruba, tabata wòrdu konsiderá komo protektor di e pobernan. Tabata papia, for di e tempu ei, di beatifikashon di Hernandez dor di Iglesia Katóliko, sin ku esaki a bira realidat.
Nene a disidí di pone su bida den lus di e kousa noble aki. Nene tabata humilde sí, pero e no tabata un hende ku mashá pasenshi. E no tabata pensa dos bes pa aserká outoridatnan lokal òf internashonal pa su kousa. Asta ela disidí, na momento dado, di skibi Papa na Roma i asta Lareina pa pidi atenshon pa e dòkter ku e tabata venerá asina tantu.
Nene realmente tabata tin 3 pashon grandi den su bida, ku -na promé bista- no tabata tin muchu di haber ku otro. E promé tabata su lucha pa Jose Gregorio Hernandez, e di dos tabata su trabou di antes, komo trahadó na pòstkantor, anto e di 3 tabata su ambishon komo eskritor i poeta. Den su kabes, Nene tabata kombiná tur tres huntu den un solo kousa.
Den kombersashon ku Nene, esaki tin biaha tabata un poko difisil, pasombra hopi biaha -den su kombersashonnan- e tabata bula di un tópiko pa otro,manera tur hende tabata pensa meskos kun’é. Pa hende ku no tabata konosé Nene i su pashonnan, tin biaha tabata difisil pa sigui Nene den su papiamentu. Nene mes, hopi biaha, no tabata distignuí mashá entre por ehèmpel su hòbi i su trabou, òf entre pasado, presente i futuro.
Nene a nase dia 15 di september di ana 1922 na Arca, den estado benezolano di Yaracuy. Su tata tabata un boneriano, ku a bai buska trabou na Venezuela e tempu ei. Su mama tabata benezolana, i sobrina di e presidente dje tempu ei, Cipriano Castro. Ruman hòmber di Castro tabata e obispu Juancho Castro. Aunke Nene tabata di un bon famia na Venezuela, ela konsiderá Boneiru komo su kas. Nene a biba sierto tempu na Venezuela tambe, pero despues ela haña trabou komo partidó di karta na pòstkantor na Boneiru.
Nene tabata tin un atmirashon speshal pa tres hende. Direktor di banko, Evert Piar, e doño di Botica Bonaire, Roosje Abraham-Nicolaas, yu muhé di Carlos Nicolaas, i mi mes persona. No solamente komo periodista, pero tambe komo kabes di e skol kaminda su yu muhé tabata haña lès. Nos tur por a probechá di Nene su artesania. Nos tur tabata risibi, ku sierto regularidat, man di obra ku Nene a traha pa nos, manera figuranan di zag di palu.
Nene, den e tempu ku e tabata traha pa pòstkantor ainda, no tabata un partidó di karta ainda manera nos konosé awe. Hopi hende no tabata un buzon pa karta ainda na kas. Si tabata laga karta pa hende, tabata pone e kartanan bou di un piedra grandi pa esakinan no bula bai. Ora Nene tabata konta kon pòst tabata funshoná antes, e tabata manera lubidá tempu. “Boneiru den pasado tabata tin solamente un partidó di karta, i esei tabata Pietje Silié”, asina Nene tabata konta. “Ora Pietje a muri no mener, no tabata tin niun hende mas pa parti karta na Boneiru. E hendenan tabata bin ofisina di pòst pa sinta warda. Ora tabata yama nan nòmber, nan tabata lanta pa tuma nan karta. Tin biaha hende tabata sinta warda dos ora largu pa risibí un karta. Asina e kosnan tabata mener. Pietje tabata un hòmber bieu kaba mener. E tabata kana ku un saku grandi yen di karta riba su lomba. Hòmbu mener, mi ta lucha pa e homber aki”.
Na momentunan asina, Nene tabata kai manera den un ‘trans’. E tabata papia asina lihé, ku e tabata guli mitar di su palabranan. Aunke no tur ora tabata fásil pa sigui Nene, tur kos ku e tabata papia tòg tabata tin un sentido. Den e kaso aki, e tabata papia di e persona ku, promé ku e mes, tabata partidó di karta na Boneiru: Pietje Silié.
Nene tabata tin un atmirashon enorme pa Pietje. “Skucha bon mener, mi ta bai lanta un busto pa Pietje. E homber aki tabata tata di mama di Ramonsito Booi. Bo konosé Ramonsito, mener? Awèl, Pietje tabata su welo. 4 di desèmber e hòmber aki a muri mener, anto mesora nan a stòp di menshoná su nòmber. E tabata un partidó di karta meneer. Skibi e kosnan aki meneer, pa hendenan sa. Ta tristu mira e kos nan aki. Hòmber mener, Pietje, e tabata un bon hende”.
Si un kos no tabata kana bon, segun Nene su pensamentu, e no tabata sinta ketu. Ora ela mira ku e trabou di Pietje no a wòrdu balorá manera debe ser na su konsepto, Nene a skibi un karta pa Kolegio Ehekutivo. Na opinion di Nene, Kolegio Ehekutivo tabata tin e deber di pone sen disponibel pa traha un busto di Pietje. Nene tabata hopi indigná pa e echo ku hende grandi, según e, tabata wòrdu lubidá ‘manera nada’ i ku nan no tabata apresiá nan trabou ku nan a hasi den pasado.
Asina tambe, Nene a boga pa e kaminda kant’i awa na Playa a wòrdu batisá pa rekòrdá Charles Helmund. Asina tambe, porfin, Nene a logra akumulá sufisiente sèn pa e busto di dr. Jose Gregorio Hernandez. Durante un serimonia spesial, a desvelá e busto di Jose Hernadez, den presensia di autoridatnan di gobièrnu, pero tambe di Misa. Pastor a batisá e busto, den presensia di invitadonan ku a bin asta for di Aruba i Korsou.
Ni maske kon humilde Nene Provence tabata, e no tabata para nunka ku su trabounan pa su kousa pa yega na beatifikashon di dr. José Gregorio Hernandez. Asina e tabata skibi i parti historia tokante dr. Jose Gregorio Hernandez na hulandes, ingles, papiamentu i spañó rònt Boneiru. Tambe Nene a laga traha un stèmpel speshal ku imagen i nòmber di e dòkter. Riba tur karta ku tabata sali for di pòstkantor tempu ku e mes tabata traha einan ainda, Nene tabata pone un stèmpel di José Gregorio Hernandez.
Banda di su trabounan pa e dokter benerá, Nene tabata skibi poesia, ku talbes no por a wòrdu konsiderá ‘profeshonal’ pero ku e tabata kompilá ku hopi amor i dedikashon. Ela skibi vários di nan na ámbos papiamentu i spañó, i tambe ela skibi poesia pa su ‘ Venezuela Patria Querida’, den su publikashon ‘Centro Peregrinos Recuerdo’ i finalmente den ‘Dushi Recuerdo’ tokante sentronan di bario na Boneiru.
Nene a skibi tambe algun novela. Esun mas popular tabata esun ku titulo ‘E carta di amor’. Esaki a keda publiká den ‘La Union’, un publikashon semanal di e Sindikato di Pueblo Katóliko. Nene a dediká e novela na su kasá stimá Cecilia Provence Selberie, su yunan, su mayoran i su amigunan.
Hopi di nan tabata parse di ta inspirá pa kosnan ku e mes a pasa aden, manera ku ta keda kla for di su poesía ‘E Pober Cartero’
Nene tabata un hòmber satisfecho, ku su 3 yunan: e yu hòmbernan Eugène ku José Gregorio, i su yu muhé Emely. Nene tabata masha orguyoso tambe di su fam ku, segun e tabata konta, tabata bai bèk te na aña 1780. Nene tabata di opinion ku tur hende mester ta orguyoso di nan fam i tabata boga pa tur famia, meskos ku e mes tambe a hasi, diseñá un eskudo ofisial pa nan famia.
Den e tempu ku mi a hiba mi entrevista ku Nene, e tabata pensionado kaba. Su karera, di un simpel partidó di karta, te ku un hefe suplento na pòstkantòr, ya a yega su fin. Pa Nene esaki tabata ke men ku e por a dediká su mes aún mas na skibimentu di poesía i tambe na su trabounan pa rekonosimentu di Jose Gregorio Hernandez.
Aunke ku nunka Nene a logra yega na e busto di Pietje Silie, al ménos sí a nombra un kaya importante na Playa na e persona aki. Asta komo penshonado, nunka Nene no tabata sinta ketu. E tabata aktivo den tantu organisashon, ku -den mayoria kaso- e mes a lanta. Por menshoná aki ‘Comité Iglesia La Virgen de Coromoto’, ‘Legion de Maria’, ‘Sociedad Bolivariana de Bonaire’, ‘Comité pa Construccion Busto Hernandez’, ‘Oprichting Buste Pietje Silié’, ‘Comité José Gregorio Hernandez’ i ‘Relikwi di Coromoto’. Nene Provence a biba te ku su di 79 aña. Ela wòrdu derá bou di un atenshon públiko grandi dia 3 di ougùstùs 2002, na Santana Katóliko di Playa. Nene Provence tabata un hòmber úniko i remarkabel. Manera e, tabata tin solamente unu na Boneiru!
Dr. José Gregorio Hernandez lo wòrdu beatifiká dia 30 di aprel 2021 na Caracas, Venezuela, pa su trabounan pa hende pober na Venezuela. Algu pa kual Nene Provence a boga pa hopi aña di su bida.


text:
Hector Henriquez lo representá Kòrsou na Men Universe Model 2019
Hector Henriquez lo representá Kòrsou na Men Universe Model 2019
Awe 30 di yüli nos Men Universe Model Curaçao 2019, Hector Henriquez huntu ku su National Director, sr. Quinton Martina a sali pa Repúblika Dominikana, pa representá Kòrsou den e sertámen Men Universe Model 2019.
Kaminda aña pasa Kòrsou su nòmber a keda resoná ora ku Anthony Clarinda a gana titulo máksimo. Nan a bula dos dia promé pa motibu ku no tabata tin buelo mas trempan òf avion nan no ta bula e dianan promé pa por yega na tempu pa e sertámen.
Kompetensia lo kuminsá dia 01 ougùstùs i lo terminá dia 10 ougùstùs 2019. Nos ta konta un biaha mas ku e aporte i sosten di e pueblo di Kòrsou.


text:
Diadomingo mainta, manera tradicion, Prome Minister di nos Pais a ricibi Prins y Pancho di Carnaval 66 na Bestuurskantoor na unda el a efectua e “Traspaso di Mando” simbolico na Prins cu Pancho pa e temporada di Carnaval 2020. Esaki a tuma luga den un ambiente hopi bunita na unda cu tur e monarchanan di Carnaval 66 a yega un pa un na Bestuurskantoor den autonan clasico y a wordo ricibi pa Prome Minister Evelyn Wever-Croes.
Dilanti di e mahestadnan di Carnaval 66 y nan mayornan presente, representantenan di SMAC, ganadonan di un of otro evento di Carnaval y e publico carnavalesco, e prome mandatario a duna un discurso dunando danki y felicita primeramente tur e monarchanan pa e bunita manera cu nan ta carga nos dushi Carnaval invertiendo tempo y fondo pa asina grandece nos Carnaval. Tambe Prome Minister a gradici famianan y tur esnan cu di un forma of otro ta pone di nan banda pa asina haci nos fiesta cultural mas grandi mustrando mundo henter cu Aruba si sa con ta celebra Carnaval.
Prins y Pancho grandi di Carnaval 66 a lesa e decreto di e maneho cu nan lo desea di hiba y a haya ful atencion di nos Prome Minister kende a felicita nan y a desea nan exito den nan tarea pa guia paradanan di Carnaval 66.
Despues di e traspaso di mando y ‘yabinanan’ a wordo entrega na e monarchanan, e monarchanan di Carnaval y representantenan di SMAC a wordo hiba pa e sala di Conseho di Minister na unda cu Prome Minister a regala nos mahestadnan di Carnaval 66 un bunita pin pa asina nan tambe por keda cu un bunita recuerdo di nan bishita.
Prome Minister ta desea Aruba henter un dushi temporada di Carnaval y a gradici tur esnan cu ta tuma nan tempo pa engrandece e fiesta cultural di mas grandi di nos pais. Prome Minister ta enfatisa pa nos tur como un comunidad gosa carnaval grandemente y responsabelmente. Cuida nos muchanan di solo y cuida nan oido y ban permiti nan gosa nan fiesta sanamente.
Aruba, Ban uni y demostra mundo cu nos si sa con pa celebra Carnaval.


text:
KRALENDIJK – Algun siman atras, suidadano S. Mercelina a papia ku Radio Live 99.9 FM tokante un situashon hopi fastioso ku e i su esposa ta pasando aden. Mercelina a splika ku e problema ku nan tin, ta ku e no ta un persona stabil pa traha (afgekeurd) i gobièrnu no ta yuda pa e por risibí un ékis kantidat di sèn, pa e pareha por sobrebibí. Despues ku nan a papia ku un reportero di radio Live 99.9 FM, i e informashon a bai den pueblo pa medio di Radio Live99, e pareha a haña hopi atenshon. E atenshon tabata for di hendenan den komunidat ku tabata deseá di yuda e pareha. Esaki a sosodé, sinembargo ta algu temporal. Loke mester sosodé esta algu struktural pa medio di gobièrnu, esei no a tuma lugá.
Nan ta den kombersashon ku SZW (sosialezaken) via sra. Jona Chirino-Felida, i e situashon ta kaminda ku SZW ta deseá pa wak karta di dòkter. Mercelina ta mustra ku esaki ya ta na nan konosementu i no tin motibu pa bolbe mustra nan e kartanan di dòkter. Mas ainda, nan no ta dòkter, pues kiko nan lo por yuda kuné si nan mira kiko ta mi tratamentu na man di dòkter, Mercelina a konta radio Live 99.9 FM. E pareha ta hopi prekupá ku e situashon. Nan ta pasando momentunan ménos agradabel, i ku poko kos pa sisti stoma entre otro. Riba esaki WEB N.V. ta menasando ku un dia pa otro nan ta kita awa i koriente for di e kas. Ta hopi importante pa esnan konserní yuda den e kaso, pa e pareha risibí algu, pa por kumpra kuminda i kanselá algun debe di entre otro awa i koriente. E pareha ta roga pa yudansa.


text:
Nacionnan Uni a proclama 22 mei como Dia Internacional di Biodiversidad pa incrementa comprension y conscientisacion pa e topiconan di Biodiversidad.
Algun siman pasa na Aruba a firma e decreto pa proteccion di 16 area pa naturalesa, cu ta netamente pa yuda cu preservacion di biodiversidad. Den su siguiente relatonan, Directie Natuur en Milieu (DNM) lo informa mas detayadamente kico e decreto pa e 16 areanan na Aruba ta encera.
Actualmente comunidad mundial a haya un yamada inespera pa re-evalua e relacion cu nos tin cu naturalesa. Un cos ta sigur cu ademas di tur e avancenan tecnologico, toch nos ta keda completamente dependiente di e ecosistemanan saludabel pa nos calidad di awa y cuminda, djis pa menciona algun. E tema di Dia Internacional di Biodiversidad pa 2020 ta “nos solucion ta den Naturalesa”, y ta enfatisa speransa, solaridad y e importancia pa traha hunto na tur nivel pa establece un bida harmonioso cu naturalesa den futuro cercano.
Nacionnan Uni ta declara cu awor ta nos oportunidad pa reconstrui mihor. 2020 ta un aña di reflexion, oportunidad y solucion. Tambe ta e aña cu globalmente mundo tin un empuhe fuerte pa un structura global unda ta cambia e direccion di e curva di perdida di biodiversidad cu tawata tumando luga. Asina lo beneficia humanidad y bida na planeta Tera. Ademas di tin un proyecion positivo, 2020 tambe ta e aña unda e periodonan di, por ehempel e 2011-2020 Strategic plan on Biodiversity y e 2020 Aichi Biodiversity targets ta yega na nan fin. Tambe e aña aki ta final di 2011-2020 UN decade on Biodiversity cu ta yuda e fase di transicion pa comienso importante di e topiconan di biodiversidad 2021-2030 UN decade of Ocean Science for Sustainable Development, como tambe UN decade on Ecosystems Restauration. E temanan aki ta cuadra tambe cu algun di e trabounan andando di DNM caminda a cuminsa cu e investigacion di ocean (ocean research) pa loke ta trata e calidad di nos coralnan y lama. Tambe e temanan aki ta relaciona cu introduccion di e decreto pa proteccion di e 16 areanan destina pa naturalesa. E areanan aki ta encera un parke di naturalesa, segun e definicion pa ley di un area reserva. Door di proteha e areanan aki nos ecosistema ta haya e oportunidad pa restaura y avansa.
DNM kier a enfoca cu nos hendenan ta parti di naturalesa y no ta un componente separa. P’esey Dia Internacional di Biodiversidad nos mester pensa con nos ta uno cu naturalesa. Pa e dia aki nos accionnan por inclui: piki y warda simianan di mata, ofrece bo tereno pa pone cas di abeha, ya cu abeha ta hopi importante como polinisador den produccion di cuminda, join un NGO di naturalesa pa vocifera bo preocupacion cu intencion cla, sea un miembro activo di bo comunidad door di ta altanto di e leynan cu Aruba a bini cu ne pa yuda naturlesa y e biodiversidad. Esakinan ta algun idea cu nos a trece pa dilanti, pero tambe por sigui e desaroyonan mundial y temanan tocante biodiversidad riba pagina di www.cbd.int/idb/, entre otro Dia Internacional di Biodiversidad, e tratado di diversidad biologico, Cartagena protocol y Nagoya Protocol.


text:
DEN HAAG – E partidonan nobo di gobièrnu di Kòrsou promé ku e elekshonnan pa parlamento a primintí ku na mart nan lo bai negoshá ku Hulanda atrobe pa ayudo finansiero, pa asina Den Haag haña ménos poder na e isla. Awor e pregunta ta surgi si promé minister Pisas a gaña e votadó, awor ku el a bai di akuerdo tòg.
Hopi hende na Kòrsou ta dependé di e sentenar di miónes na fiansa sin interes for di Den Haag. Ku esaki e kompanianan por keda para riba nan mes pia i 26.000 habitante por konta ku kompensashon òf karchi di kuminda. Tambe polítika di Willemstad ta evitá ku mester kita un 2000 ámtenar for di trabou, e promé minister nobo nobo Gilmar Pisas di MFK ta bisa.
Promé minister ta kibra su promesa di elekshon
Den Haag ta eksihí reformashonnan grandi pa e fiansa sin interes di sentenáres di miónes, anto purá. Tambe seis aña largu lo tin supervishon di Den Haag na Kòrsou pa vigilá ‘tur e plaka di e pagadó di belasten hulandes’ i tambe supervishon di e ehekushon di tur e reformashonnan. Hopi krítiko na e isla tin problema ku esaki, pasobra e ora ei Den Haag lo haña muchu hopi poder.
Èks promé minister Eugene Rhuggenaath (PAR) ta esun kulpabel di e akuerdo, segun e koalishon nobo di MFK i PNP. Tur dos partido a gana elekshonnan di 19 di mart pasobra nan a sa di konvensé e votadónan ku nan sí lo por negoshá un akuerdo mihó di nobo. Mas outonomia.
Pero despues di apénas dos luna na mando, e gabinete definitivamente ta kibra su promesa di elekshon. Djabièrnè durante Konseho di Minister di Reino ofishalmente nan a sostené e proposishon di lei pa Coho, sin restrikshon òf remarke mas aleu.
Gaña votadó?
Kon esaki por ta posibel? Djabièrnè Pisas a papia di ‘un preshon enorme’ for di Den Haag riba su gobièrnu nobo. Gobièrnu hulandes ta menasá di para tur ayudo inmediatamente asina e isla duda e kondishonnan di Hulanda. Esaki a sosodé ku Sint Maarten dos bia kaba. “Si esaki sosodé aki, hopi hende lo keda sin plaka”, promé minister Gilmar Pisas ta atvertí despues di e Konseho di Minister di Reino.
“Tur yudansa e ora ei lo para outomátikamente. Nos lo mester paga e henter e kantidat di e fiansanan bèk mésora tambe”, e minister ta sigui konta. “E ora ei bo ta haña un preshon asina grandi riba bo, ku bo no por ni sikiera aktua bon na tinu pa yega na algu mihó.”
Ademas Pisas kuminsamentu di yüni kaba, djis promé ku su huramentashon komo promé minister, a manda un karta Den Haag den kua e ta indiká bon kla ku su gabinete nobo ta sostené Coho. E intenshon tabata espesialmente pa trankilisá sekretario di estado demishonario Raymond Knops (Relashonnan den Reino, CDA)
E promé minister mes ta ninga ku el a kometé ‘engaño di votadó’. “Den Haag no ke duna nos espasio pasobra nan ta bisa: e gabinete anterior a yega leu kaba ku e palabrashonnan. Nos no por a negoshá di nobo, nos mester a konektá. Tabatin un preshon di tempu enorme”, Pisas ta enfatisá despues di Konseho di Minister di Reino. E ta pone e kulpa serka Hulanda.
Parse ku ta Den Haag a rekordá e promé minister na su mes karta i promesa. Den e mésun karta ei di yüni el a pone un agregashon importante ku su tim di minister nobo ta sali for di e prinsipio di ’kontinuidat di gobernashon”. Esta: no ta bai inventá wil di nobo.
Tweede Kamer a keda ketu
Tiki miembro di Tweede Kamer ta ekspresá nan mes abiertamente e wikènt aki. Solamente e parlamentario di D66 Jorien Wuite a duna un reakshon kòrtiku. Segun e ‘e preshon ta mas ku preokupante’. Wuite basta tempu kaba ta krítiko di e manera ku gobièrnu hulandes a pone kondishon.
Tokante ‘mas outonomia’ sekretario di estado demishonario Knops por lo pronto no ke bisa nada. Segun e, e krísis di corona atrobe a mustra ku e islanan Aruba, Kòrsou i Sint Maarten no por karga nan responsabilidat. Nan a bira muchu dependiente di Hulanda, e ta haña.
Tambe pa loke ta promé minister Mark Rutte (VVD), e ta haña ku p‘esei e islanan mester reformá hopi. E meta: traha reserva propio i haña un gobièrnu i un ekonomia mas fuerte. “Nos no ta negoshá tokante nos proposishon”, Rutte a bisa anteriormente.
“E ayudo aki ta un oferta di Hulanda. Nos no mester hasié, pero naturalmente nos ta hasié sí pasobra nan tin problema grandi. Pero e ora ei no ta straño pa bisa ku un kantidat di reforma mester tuma lugá awor sí.”


text:
Gabinete Pisas den su totalidat huntu ku representashon di Parlamentu a risibí e Kampionnan di MLB 2020 /2021
Publiká riba 10 Desèmber 2021
WILLEMSTAD – Gabinete Pisas den su totalidat huntu ku representashon di Parlamentu a risibí e Kampionnan di MLB 2020 /2021 i a duna nan honor entregandonan un trofeo i plaka komo muestra di apresio pa na hazañanan den e mundu deportivo. Gobièrnu di Kòrsou dianan 5 i 6 di desèmber 2021 a risibí dos pelotero yu di Kòrsou ku a sabi di konkista e título máksimo di kampion ‘Mayor League Baseball World Series’.
Konforme e maneho di Minister di Enseñansa, Siensia, Kultura i Deporte sr. Sithree van Heydoorn nos ta duna rekonosementu na nos mes hendenan i pa es motibu aki a risibí nos kampionnan di MLB sr. Kenley Jansen i sr. Ozhaino (Ozzie) Albies ku tur honor.
Dia 5 di desèmber 2021 a yega Kòrsou e kampion Mayor League Baseball World Series 2021 sr.Ozhaino (Ozzie) Albies i riba dia 6 di desèmber 2021 a yega e kampion ‘Mayor League World Series’2020 sr. Kenley (KJ74) Jansen.
Pa loke ta trata e yegada na Kòrsou di sr. Ozhaino Albies Gobièrnu a risibí Ozzie ku un seremonia sigui pa un parada ku a terminá na e tereno kaminda tur kos a kuminsá, esta na vèlt di Chofi na Koraalspecht.
Sr. Kenley Jansen a keda risibí segun su deseo ku un seremonia na aeropuerto na Jet Centre.
Gobièrnu di Kòrsou ta gradisí tur persona i instansia ku a duna nan aporte pa e aktividatnan ariba menshoná por a keda realisá. Ta trata di sra. Iva Coran, representante di famia Albies, sra. Judaris
Albies (mama di Ozzie), sr. Manfred Gomez representante di sr. Jansen, Ofisina di Turismo di Kòrsou (CTB), Famia di Kenley Jansen, sra. Roxienne Albertina, Fundashon Desaroyo Deportivo Korsou,
Aqualectra, Bureau Telecommunicatie & Post, Flow, Kantor di Number Tu y Yo, Jet Centre Curaçao, Sentro di Detenshon i Korekshon Kòrsou, sr. Lipo Elhage, dòkter Wallid Elhage, Korant Extra, Kortijn Ijs, restaurant Boka’s na Mambo Beach, Union Deportivo Koraalspecht, De Jongh Sporthuis, Saserdote Curtis Meris, Pastor Remy Juliet, sr. Kenneth Gijsbertha, sra. Jessica Damon i sr. Ceasar Rodriguez. Un danki na kada un di boso pa e aporte i esfuerso den e aktividatnan di e dos dianan aki.
Gabinete Pisas ta sigui kere den nos mes hendenan i duna rekonosementu na nan paso kada aporte ta kontribuí na formashon i konstrukshon di pais Kòrsou.


text:
Korsou
Start eksitoso di barku patruyero Zr.Ms. Holland den Region Karibe Hulandes
E Barku di Marina Hulandes Zr.Ms. Holland durante su promé simannan operashonal a interseptá dos transporte di droga den Laman Karibe.
E promé asina yama ‘go-fast’ a keda deskubrí pa un avion patruyero marítimo Merikano, despues di kua Zr.Ms. Holland a drenta akshon. Ku helikòpter di Wardakosta Merikano i e boto nan di intersepshon rápido FRISC, a logra lokalisá e ‘go-fast’. E promé ‘go-fast’ tabatin kasi 500 kilo di droga kontrabanda na bordo. E di dos transporte di droga interseptá tabata 400 kilo di kokaina. Tur e paketenan a keda konfiská i e kontrabandistanan sospechoso ku tabata a bordo di e go-fast nan, a keda arestá.
E sospechosonan i ademas di e kontrabanda mas despues a keda entregá na un cutter di Wardakosta Merikano, pa keda pèrsiguí na Estado Unídos. Total 900 kilo di droga a keda konfiská.
For di òktober 2022 Zr.Ms. Holland ta aktivo komo barku patruyero den Region Karibe Hulandes, i ta interkambiá operashonnan anti droga ku sosten na Wardakosta Region Karibe.


text:
Recientemente a tuma luga e International Functional Fitness World Masters Championship 2022 y a conta cu participacion di atletanan tanto local como internacional. Pa 3 dia largo e atletanan a participa den diferente workouts na Centro Deportivo Betico Croes.
E prome dia a tuma luga na Nikki Beach caminda atletanan a test nan resistencia pa e competencia. E di dos dia tabata ehercicionan pa demonstra e forsa di cada atleta y a tuma lugar na Centro Deportivo Betico Croes. Ariba e dia aki tambe tabata tin competencia nan di ”bodyweight” cu a tuma lugar na Mariniers Kazerne. E evento a tuma lugar cu un evento social na Local Store pa tur participante.
Esaki ta e di 3 aña cu Aruba Bank ta forma parti di e competencia grandi aki y a partner up un biaha mas cu nan. E competencia di fitness ta creciendo na Aruba y hopi persona a presenta pa apoya tur atleta. Nos felicita e organisadonan, e ganadonan, participantenan y tur publico presente di a haci e International Functional Fitness World Masters Championship 2022 uno exitoso.


text:
Rooi Taki, Franse Pas- Diaranson merdia algo pasa di 12’or na momento cu awa tabata yobiendo ta sosode un accidente den e bocht pa bay Rooi Taki. Mesora a pidi pa presencia di polis y ambulance
Na yegada polis a bin compronde Un Nissan Sentra blauw pa motibo cu e caminda tabata muha e auto a slip y a bay dal frontal contra un un Suzuki Vitara. Cinco persona a resulta herida, pero afortunadamente niun tabata di gravedad, mayoria a bay hospital pa un tratamento mas avansa mientras e otronan a wordo trata na e sitio mes.


text:
Ora nos ta papia di deporte den su totalidad, nos tin di cuminsa na stimula deporte escolar. Deporte escolar mester bira e instrumento pa motiva mas mucha pa drenta deporte organisa na Aruba. Lamentablemente e ultimo añanan por a mira deporte escolar bay atras den participacion pero sigur tambe den calidad. Por a tuma nota di ideanan noble cu a ser treci dilanti manera e idea di televisa deporte escolar y tambe implementa Olimpiada Escolar, pero e raiz di e problema mes no a ser atendi unda cu no a ser busca e motibo pakico e participacion a baha drasticamente sin conta e calidad di competencia.
Motivacion y participacion
Un di e problemanan mas grandi ta e motivacion pa participacion. Den deporte escolar e docentenan ta hunga un rol importante den esaki. Dia pa dia nan trabou den klas ta bira mas pisa y ta exigi mas di nan den oranan despues di scol pa traha riba nan trabaonan pa e siguiente dia. Otro aspecto ta cu den hopi scol den cuerpo di docente no tin experencia cu deporte organisa y sigur con pa traha cu e muchanan cu ta hunga un rol importante. Hopi docente cu semper a participa pa añanan hamas a ser reconoci pa e trabao boluntario cu nan ta haci pa e mucha. Hopi di nan ta laga nan yiunan un banda pa dedica tempo na nan y pa atardi y anochi train mucha, pero hamas nan a haya ni un reconocemento pa nan trabou y hopi di nan a stop di participa, cu e consecuencia cu otro docentenan na scolnan no a sigui e trabaonan cu nan tabata haci y asina hopi scol no a participa mas. Hopi biaha tambe falta di organisacion y bon planificacion di periodo di weganan tambe ta hunga un rol importante.
Mehora calidad den deporte
Falta di infrastructura, material y conocemento tambe ta hunga un rol importante pa mehora calidad y participacion. Tin scolnan na Aruba cu ainda no tin nan gymzaal propio y otronan nan gymzaal ta den hopi mal estado cu vloernan deplorabel. Tambe por ehempel pa practica e deporte di atletismo no tin e infrastructura ni na scol ni cerca mayoria di e scolnan pa por practica. Scolnan ta carece di material deportivo cu ta haci dificil pa train mucha optimalmente y sigur falta di placa ta hunga un rol importante pa yega na uniform pa participa. Otro aspecto importante ta conocemento con pa siña e muchanan lo basico di cierto deporte den staff di e scol. Enberdad mayoria di scol tin un docente actual di gym cu a caba IPA den e proyecto di Movecion y Salud, pero hopi falta conocemento di con pa siña e hoben lo basico di cierto deportenan manera futbol, basketball, volleyball, atletismo etc. Tambe e falta di un planificacion deportivo (curiculo deportivo) pa scolnan pa formacion di e hoben den deporte na scol tambe ta hunga un rol importante.
Desaroya deporte escolar
Nos di MEP ta kere den stimula participacion, den percura pa mehora facilidadnan deportivo escolar unda lo bay renoba gymzaalnan y haci nan optimal pa uso diario. Tambe lo crea den barionan infrastructura cu scolnan por usa pa practica por ehempel atletismo, futbol etc. Nos lo percura pa materialnan necesario pa practica optimalmente y sigur uniform pa scolnan. Lo percura pa premionan atractivo pa participacion di scolnan y sigur duna reconocemento na esnan cu ta dedica nan tempo liber na deporte escolar. Banda di esaki lo percura pa duna cursonan di upgrading na e docentenan cu ta percura pa deporte na scol unda cu docentenan di klas tambe lo por participa y siña lo basico pa por train e muchanan den cierto deportenan y lo destina pa cada distrito un instructor cu tin di percura pa desaroya deporte escolar den nan area destina. Lo percura pa un curiculo deportivo y tambe IBISA lo mester bay hunga un rol hopi importante den desaroyo di deporte escolar y mercadeo di deporte escolar ta algo esencial.
Una bes cu tin esakinan mi tin sigur cu participacion lo subi drasticamente y alavez e calidad di competencia lo ta uno halto y sigur cu lo por bay na televisa esaki pa mayornan cu ta traha tambe por sigui esaki.


text:
La Paz
La Paz, ofisialmente Nuestra Señora de La Paz i na Aymara: Chuqi Yapu, ta kapital i sede di gobièrnu di Bolivia.[1] E tin un area di 472 kilometer kuadrá i un poblashon di 816.044 habitante (2020), hasiendo e e di tres siudat mas poblá di e pais. Situá na un elevashon di 3.650 meter riba nivel di laman, La Paz ta e kapital mas altu na mundu. E ta tambe kapital di e departamento di La Paz. Dor di su altura e siudat ta gosa di un klima inusual tipo suptropikal, ku hopi awaseru den zomer i sekura den winter.
La Paz a keda fundá dia 20 di oktober 1548 na e luga unda e pueblo inca di Laja tabata establesi. Fundadó tabata e konkistadó spaño kapitan Alonso de Mendoza.


text:
Category: TECHNOLOGIA
Prome vuelo electrico historico den Caribe Inauguracion oficial di e evento “A Flight to the Future” di DCCA
ORANJESTAD – Dia 6 di november 2022 tabata un dia historico pa aviacion den region Caribe, cu e prome vuelo electrico realisa den Caribe Hulandes…
Anthony Rojer : e proceso di Expression of Interest tawata exitoso
Laga nos cuminsa na informa cu e proceso di Expression of Interest tawata exitoso. Un di dos parke di molina lo garantisa un bon tarifa,…
PROCESO DI “EOI” TAWATA EXITOSO CU 28 INTERESADO Y 12 CU A CUMPLI CU EXIGENCIANAN DI NOTARIO .
“Un di dos Parke di Molina lo garantisa un bon tarifa, confiabilidad y sostenibilidad pa cu coriente den un medio ambiente mas sano pa nos…
ECTEL has a new Arbiter for Employment Disputes
Castries – Saint Lucia – 11th October 2022 – It’s official, the Eastern Caribbean Telecommunications Authority (ECTEL)accedes to the Caribbean Community Administrative Tribunal(CCAT) as its…
Utilities Aruba NV DEN CUADRO DI TRANSPARENCIA COMPANIANAN ESTATAL TA REUNI CU SAN NICOLAS BUSINESS ASSOCIATION Y ALIANSA
ORANJESTAD- Den cuadro di transparencia a tuma luga un reunion entre companianan estatal; Web, Elmar y Utilities Aruba cu San Nicolas Business Association (SNBA) y…
Minister Glenbert Croes: SALBANDO PRESENTE Y FUTURO DI NOS HUMANIDAD CU ENERGIA LIMPI, RENOBABEL Y PAGABEL
Durante un rueda di prensa dialuna mainta, Gobierno di Aruba den persona di Minister Glenbert Croes y Directornan di Utilities, WEB y ELMAR a anuncia…
Minister Glenbert Croes a anuncia LO REUNI CU GOBIERNO MERICANO ENCUANTO POSIBILIDAD PA CUMPRA HFO MAS ECONOMICO DI VENEZUELA pa por reduci prijs di awa y coriente
ORANJESTAD – Durante su rueda di prensa di diamarsultimo unda cu e mandatario a anuncia otro reduccion di e aumento di awa y coriente, na…
Utilities Aruba NV SOLICITUD PA EXPRESION DI INTERES PA COMPANIANAN INTERESA DEN GENERACION DI ENERGIA DI BIENTO NA ARUBA.
Utilities Group Wind Farm Rincon EOI ORANJESTAD – E Request for Expression of Interest (EOI) ta pa construccion di un parke di biento na Rincon…
Minister Glenbert Croes: AUMENTO DI AWA Y CORIENTE LO TA TEMPORAL MIENTRAS LO SIGUI TRAHA RIBA REDUCCION DI FUEL OIL Y AMPLIACION DI ENERGIA RENOBABEL
9 di December 2021 nos a dal un otro paso unda Aruba ta etalando su mes den region Caribense como e prome paiscu pa 2024…
DIVI RESORTS TA INTRODUCI PAYROLL PRO APP NATUR EMPLEADO CU EXITO
E aplicacion nobo aki lo yuda elimina uzo di papel pero tambe empleado lo por yega natur su informacion den forma mas eficiente. ORANJESTAD,…


text:
ORANJESTAD (AAN): Prome Ministro Allen Chastanet di St. Lucia, a test negativo pa e Coronavirus Covid-19, despues cu el a cuminza haya un tosamento modera, na final di un viahe recien pa Miami pa ricibi asistencia medico.
Ministerio di Salud di e isla di St. Lucia a bisa cu Prome Ministro mes riba propio iniciativa a pone su mes den cuarentena voluntario y a laga un test wordo haci cune.
E resultado a yega bek riba Diamars atardi laat y el a resulta di ta negativo pa Covid-19. Pues ta djis un griep regular el a haya, y su condicion ta stabil.
Ministerio di Salud a bisa cu prome cu nan a haya e resultado, ya caba nan a cuminza cu e proceso rutinario di contact-tracing y cu algun di e famia y contactonan di Prome Ministro a pone nan mes tambe voluntariamente den cuarentena como un precaucion.
Hunto cu e resultado di Prome Ministro, nan a ricibi resultado di e otro pashentnan tambe den isolacion, y nan tur a sali negativo.


text:
Epidemiologo Maribelle Tromp
ORANJESTAD (AAN): Epidemiologo Maribelle Tromp a elabora cu prevencion contra COVID-19 ta hopi importante, y mester sigui tur e medidanan cu a wordo tuma di parti di Gobierno, manera nos Minister President a bisa cu mester di distanciamento social, personanan cu no mester sali, bay den cierto camindanan den grupo grandi mester evita esaki.
Purba di ta mas na cas, kiermen si por traha na cas, esaki ta ideal. Si un persona ta traha cu hopi hende, ta esencial pa tuma medidanan di higiena, manera laba man frecuentemente, usa hand sanitizer.
Señora Tromp a bisa cu mester tuma e medidanan aki hopi serio, pa asina evita cu e virus lo sigui placa mas y no yega cerca nos grandinan of gruponan di riesgo, cu si por tin consecuencianan mas serio y hasta fatal.
E coronavirus ta presenta den dos grupo; e grupo di personanan saludable, di edad jong y mucha.
Como tambe e grupo di riesgo, cu ta e grupo di hende di edad y cu ya ta sufri di un malesa. Manera nan ta wak con e malesa aki a manifesta su mes den diferente pais manera Merca, Europa y China, personanan di edad halto, mas di 60 aña y personanan cu ta sufri di malesanan cardiovascular, esnan cu tin un sistema inmune debil, ta e personanan cu coronavirus ta afecta hopi duro, na unda e mortalidad ta hopi halto cerca nan.
Malesanan cardiovascular ta casi un 40 porciento cu no ta sobrevivi e virus aki.
Pa e grupo saludable, e virus aki ta un ‘mild flu’, kiermen esaki por causa un tiki keintura y tosamento, pero pa esnan cu ta den grupo di riesgo halto, nan por haya problema pa hala rosea, y por haya un pulmonia pisa, y pa motibo cu nan ta debil caba, e curpa no ta want’e.
Mirando cu na Aruba, hopi hende tin diferente problemanan di salud, sea nan tin problemanan cardiovascular of otro malesa cronico, ta haci e tratamento mas complica.
E personanan cu ta cay den grupo saludable, mester percura pa no yega cerca e grupo di riesgo, si e virus aki plama rond.
Tur hende mester evita pa e grupo di riesgo no haya coronavirus, ta nos responsabilidad como ciudadano pa percura pa otro y evita cu esaki ta yega cerca nan.
Aruba ta den bon caminda, pasobra cerando fronteranan ta evita cu nos lo haya mas casonan di afo. Berdad tin caso na Aruba, pero e cantidad ta hopi abao ainda, pero nos a contene e fluho di entrada di mas caso.
Señora Tromp ta conseha comunidad pa tuma COVID-19 hopi na serio, esaki no ta un joke, si bo ta malo keda cas, no bay traha.
Haci tur tramite via telefon of email, no mester ta den contacto fisico pa haya ayudo of servicio. Si bo por traha na cas, haci esaki. Nos ta biba den un mundo moderno, cu hende por keda traha na cas mas hopi cu ta posible.
Doñonan di trabao ta bat enfrenta nan mes cu hopi di nan empleadonan ta bay keda cas y por bira malo. Pero no obliga hende pa bin trabao y laga nan traha na cas.
Evita aglomeracion di hende. Sinta un distancia leu di otro persona. Concientiza muchanan pa laba man y no braza ni sunchi ningun hende.


text:
Ofisina Yudansa pa víktima
Ofisina Yudansa pa víktima ta yuda víktimanan despues di un delitu, aksidente di outo, kalamidat òf un desaparishon. Nan ta ofresé asistensia emoshonal, práktiko i sosten hurídiko.
tokante di loke a pasa ku bo. Tur sorto di emoshonnan por bin ariba i tin biaha no ta logra pa atendé ku tur esaki bo so. Asistensia na víktima por ofresé un man den esei.
Ofisina Yudansa pa víktima por ofresé asistensia práktiko ora ta skirbi karta i yena formularionan. Kolaboradónan por bai ku bo òf ofresé sosten serka bishita na dòkter òf polis. Riba tereno hurídiko e Ofisina Yudansa pa víktima ta duna informashon tokante seguronan i prosedimentunan hurídiko.
Algun ehempel di un delitu ta kiebro den kas, ‘stalking’, robo, violensia seksual, maltrato i violensia doméstiko. Ofisina Yudansa pa víktima no tei solamente pa víktimanan. Pero tambe otronan embolbí manera famianan di e defuntu, famia, testigunan i konosínan por akudí aya.
Tambe nan ta konsehá mayornan i esnan konserní kon nan por atendé den e mihó forma ku yunan òf hóbennan ku a eksperensiá un suseso impaktante òf tabata embolbí den esei.
E asistensia ta grátis.
Pa konseho i asistensia bo por yama òf e-mail pa:


text:
Green Corridor, Mahuma: Diasbra den careda di 2’or di marduga a sosode un accidente serio un poco pabou di rotonde Mahuma.
Un van blanco maneha pa e conocido personahe di Farandula local Jan Poets y e ocupante tabata e conocido dj Edson Tromp, kende a haya un lift di Poets. Ambos despues di a cumpli cu nan trabou tabata bayendo direcion di cas. Un poco prome cu nan tabata yegando e rotonde di Mahuma, un Nissan March maneha pa un dama, aparentemente pa motibo di velocidad halto a perde control y a dal hopi duro contra e van cu consecuencia cu e van a ranca un borchi trafico y a bolter algun biaha. E Nissan March mes a bay pega den mondi algun meter mas leu.
Jan Poets a resulta seriamente herida y a fractura su man y no por a sali for di su auto. Mesora a pidi pa presencia di polis, ambulance y brandweer na e sitio.
Na yegada polis mesora a cera e caminda y a cuminsa cu nan investigacion, aki a bin nota cu e dama chauffeur tabata bou influencia, despues cu e paramediconan di ambulance a haci un control medico cu e dama, polis a haci un test di alchohol cu ne y enberdad e tabata bou influencia. E dama chauffeur a wordo deteni y transporta pa warda di polis.
Brandweer a presenta na e sitio y despues cu nan a libera Poets for di su auto, e paramediconan a trat’e y a transport’e pa hospital.


text:
25 di mart
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
25 di mart ta e di 84 dia di aña (85 den un schrikkeljaar) riba e kalènder gregoriano. Ta resta 281 dia pa e aña bòltu.
A sosodé[editá | editá fuente]
- 421 - Ta funda Venezia, siudat italiano.
- 1821 - Gresia ta deklara su mes independiente di e Imperio Otomano, aunke esaki no ta wordu rekonosí te 1929.
- 1924 - Gresia ta bira repúblika.
- 1957 - Na Roma ta firma e "Tratadonan di Roma", den kual ta lanta Komunidat Ekonomiko Oropeo i Euratom.
A nase[editá | editá fuente]
- 1947 - Elton John, kantante i kompositor britániko.
- 1972 - Naftali Bennett, politiko israelí, di 13 promé minister di Israel
A fayesé[editá | editá fuente]
A selebrá/konmemorá[editá | editá fuente]
- Belarus - Dia di Libertat (dia nashonal)
- Gresia - Dia di Independensia (dia nashonal)
- Slovenia - Dia di Mama
- Estadonan Uni di Merka - Dia di Medaya di Honor
- Pasku Grandi na 1663, 1674, 1731, 1742, 1883, 1894, 1951, 2035, 2046.


text:
Entrada Hudicial na un cas cu varios biaha a haya bishita di autoridad, sospechosonan tambe conoci di polis. Un di e sospechosonan a logra huy for di man team di aresto.
Casibari: Diahuebs den careda di 6’or di atardi, un team consistiendo di team di aresto, recherchenan di diferente districto y Ministerio Publico a drenta un cas na Casibari, e adres aki ta hopi conoci caba pa autoridad, no ta prome biaha cu autoridad ta presenta na e cas aki y ta efectua detencion.
Menasa y tiramento
E entrada hudicial e biaha aki tabata relaciona cu un caso di tiramento cu a tuma lugar diaranson anochi na Esso Heights. Diaranson anochi, na un adres na Esso Heights lo a surgi un problema pa motibonan amoroso y celos a hunga un rol, durante un discussion fuerte di pareha, un di e sospechosonan lo a menasa su ex pareha cu morto y tambe a saca un arma di candela y a los mas di un tiro den halto.
Un a bolbe cay cera y e otro a huy
Team di Aresto a wordo pidi pa efectua e detencionnan na e cas aki, na momento cu team di aresto a drenta detene e sospechosonan, aparentemente lo tabata ta trata di un mama y un yiu. Pa un motibo of otro e yiu lo a logra scapa for di man di Team di Aresto y e la huy for di e cas. E mama si a keda y segun nos a compronde recientemente e lo a sali for di KIA, pa un otro caso.
Droga
Durante e entrada hudicial aki, autoridad a bin topa cu un cantidad grandi di droga scondi den e cas. E adres aki ta conoci caba na autoridad, cu ta un cas caminda varios cosnan ilicito ta sosode. Entre otro bendemento di droga, pa cual den pasado e senjora aki lo a wordo deteni caba pa un caso di droga.
Buskeda
Despues cu Team di aresto a nota cu un di e sospechosonan a huy, mesora nan a inicia cu un buskeda. Team di aresto tabata busca den mondinan cerca di e cas y tambe riba e tereno rond di e cas, den matanan, pero sin resultado. Tambe a pidi pa presencia di mas patruya di polis pa asisti e recherchenan na e adres aki.
Mama deteni
Transportwagen a busca e mama y a transport’e pa warda di polis. Team di aresto, Recherchenan y Fiscal a keda na e sitio wardando pa mira si e sospechoso cu a huy lo bin bek y entrega su mes.


text:
Diabierna ultimo Minister Ursell Arends hunto cu colega Minister Geoffrey Wever di asuntonan economico, a reuni cu un grupo di comerciantenan di “Caya Grandi”. E tema principal tabata Aruparking, pero tambe tabata tin un dialogo habri riba oportunidadnan pa mehoracion di comercio den Centro di Ciudad.
E realidad ta cu e cantidad di bishitante den caya grandi a keda abou asta despues di esfuersonan hasi pa gobierno nan den pasado. Ta obvio, cu un “approach” diferente ta necesario si ta desea un resultado diferente. Desde comienso di e gobernacion actual Ministernan en cuestion tabata tin Revitalisacion di Oranjestad halto den e lista di prioridad.
Durante e ultimo reunion comerciante nan presente a trece diferente ideanan y nan preocupacion nan dilanti, cual ambos mandatario a declara di lo tuma den consideracion. Un di nan tabata pa habri caya grandi pa vehiculo di motor y re-dirigi e tram pafo di Caya F. Betico Croes, den Centro di Oranjestad mas pronto cu ta posibel mirando cu esaki tabata un di e motibonan principal na deterioro di fluho di cliente pa e centro. Segun commerciantenan; e custumber di nos hende nan pa “window shop” y pick up y drop off” a bai perdi desde introducion di e dos medidanan aki.
Desde 1 di december venidero, Caya Betico F. Croes, den nos centro di cuidad lo ta habri pa trafico y tambe lo cambia e ruta di tram pa pasa pafo di Caya Betifo F. Croes y lo usa Plaza Daniel Leo como un punto di “drop off y pick up” di usuario nan .
Diamars durante reunion di Conseho di Minister, e peticion a ser presenta y a keda aproba Minister Arends ta duna di conoce, cu lo combina e esfuersonan aki cu esnan di Aruparking, cual lo sigui conscientisa chauffeurnan di auto riba nan responsabilidad pa parkeer responsablemente”.
Minister Wever “ta spera cu esaki por tin un efecto positivo pa e comerciantenan”, y si ta asina, lo hasiele parti di e maneho structural di e Proyecto di Revitalisacion di Oranjestad.
E cambionan lo keda den efecto pa 4 luna como proyecto piloto pa studia e efectonan real cu esaki tin ariba e fluho di hende y benta den “Caya Grandi”. Hasiendo esaki a cumpli cu e suplica di comerciante nan den Caya Grandi pa trese e cambio den e temporada di fin di aña, e temporada cu mas nan ta bende.


text: Diasabra atardi a drenta informe di un accidente cu hende herida na e cruzada Emmastraat cu J.G. Emanstraat, mesora a dirigi tanto polis como ambulans na e sitio. Na yegada di e patruya a bin topa cu ambulans caba na e sitio cu tabata atendiendo un victima levemente herida. Locual a sosode ta cu e Ford Figo auto di huur bayendo zuid den Emmastraat no a para duna preferencia na e Toyota Yaris cu tabata bini di pabao y nan a dal fuertemente. Debi na e impacto un persona a resulta levemente herida pero a ser atendi pa ambulans na e sitio mes.


text:
Último desaroyonan relashoná ku Covid-19. Diesseis (16) di nan ta den kuido intensivo. Lamentablemente un (1) persona ku tabata hospitalisa a fayese.
Gobièrnu di Kòrsou
Tin dos mil diessinku (2.015) persona ku a sali for di isolashon. Aparte di esaki, tin shentitrintisinku (135) kaso nobo pa awe. Sigur diesocho (18) kaso tabata importa. Situashon na CMC: Te ku awetardi, tabatin sinkuentisinku (55) persona hospitalisa.
Diesseis (16) di nan ta den kuido intensivo. Lamentablemente un (1) persona ku tabata hospitalisa a fayese.


text:
E lei Onroerendezaakbelasting ta un realidat – kiko esaki ta nifiká pa bo?
Entrante promé di yanüari 2014 a remplasá Grondbelasting na Kòrsou pa Onroerendezaakbelasting (OZB). Na mei 2013 Staten a aprobá e lei aki.
Riba e site aki bo por lesa:
- kiko Onroerendezaakbelasting (OZB) ta presis
- ki konsekuensha e impuesto aki tin pa bo
- kiko e tarifanan ta
- kon e taksashon i stipulashon di e balor ta funshoná
- kon ta prosesá e impuesto pa kobransa (aanslag)
- kon ta kobra e impuesto
- ki posibilidatnan tin pa apelashon
Pa konkluí tin informashon den forma di algun video kòrtiku i un foyeto digital, kaminda bo por haña kontesta riba bo preguntanan relashoná ku OZB. Komo Inspekshon di Belasting nos ke sirbibu mas mihó posibel.
Kiko a kambia ku referensha na grondbelasting?
No mashá kos. A modernisá e idioma i e konseptonan den e lei, e balor basá riba taksashon awor a bira e konsepto mas kla “E balor den transakshon ekonómiko”, a introdusí un tarifa di trapi i a subi e impuesto.
Mas kos ku ta nobo ta ku den kaso di un edifisio riba un tereno di hür ku ta propiedat di pais Kòrsou e hürdó di e tereno mester paga impuesto riba balor di e edifisio. A oumentá e kantidat di eksonerashon di OZB ku prinsipalmente tereno den naturalesa ku ta habrí pa públiko despues di aprobashon di minister, i tereno di deporte i fasilidat di deporte di gobièrnu òf fundashon sin meta di lukro i ku no ta hasi ganashi tampoko. Mester paga un aanslag definitivo di OZB denter di dos luna despues di su fecha. Eksonerashon di impuesto (P.e. pa motibu di hopi tempu pará sin uso) ya no ta posibel.


text:
Un poco despues di 1âor di merdia a scucha un sonido hopi fuerte banda di hotelnan grandi, den bisindario di Moomba Beach.
A resulta cu un tanki di gas di âdiveâ a explota riba e persona cu tabata traha riba esaki. E explosion a causa lesion serio na e cabayero aki cu a keda tira na suela for di tino.
Na momento cu ambulance a yega na e sitio, ya caba e tabata na tino pero den shock y no por a duna ni su nomber. Mesora a bati alarma pa demas autoridadnan acudi na e sitio, manera Slachtofferhulps y funcionarionan di Departamento di Inspeccion Tecnico (DTI).
Por a compronde cu e parti ariba di e tanki a bula afo, na momento di e explosion.
A atende e herido na e sitio y despues cu a stabilisâe, a transporta pa dr. Horacio Oduber Hospital.


text:
Polis y personal administrativo a wordo promovi
ORANJESTAD (AAN): Den un evento ameno na auditorium di J.FK. altocomisario di Polis Sr. Ramon Arnhem a haci entrega di decreto gubernamental, hubilario y reconocimento na agentenan policial y personal administrativo.
Altocomisario Arnhem a cambia rango di un agente policial extra ordinario cu durante su trabou como agente policial a haya un accidente pisa cu t’e ainda e ta recuperando di su salud. Ta trata aki di polis A. CROES. Un polis cu maske tur e retonan cu ela wordo confronta cune a keda positivo y sigui brinda Aruba cu su servicio sin igual.
Cu su pasion y determinación nos ta mira cu e tin e curason di Polis pa maske con difícil e circumstancianan por ta, e la sigui padilanti. Nos ta yama Sr. CROES danki pa su determinación y awor por conta cu un rango mas halto for di Brigadier eerste klasse pa Hoofdagent.
Den Cuerpo Policial tambe nos tin nos personal administrativo cu a ricibi nan promocion pero sigur nos ta contento y mas aun orguyoso di Sra. W. JACOBS-GEERMAN. Un persona dedica cu a sigui preservera pa yuda tur agente Policial. Dunando tur personal den KPA e sosten y apoyo maske circumstancianan a presenta pa su mes persona pero esey no a kita su gana pa sigui sirbi su Cuerpo. Su motivacion y positivismo ta sin igual y awe nos di Cuerpo Policial ta yame danki y nos ta super orguyoso di dje paso sigur JACOBS-GEERMAN ta un persona ehemplar pa nos tur den KPA.
Tambe altocomisario a haci entrega di decreto gubernamental pa dos polis cu a cumpli 25 aña den Cuerpo Policial. R. JANSEN y R. RIDDERSTAAT. 25 aña di hopi experiencia, dedicacion y respet pa nos organisación policial.
Sra. P. PEREZ-HENRIQUEZ nos personal administrativo a wordo promovi di klerk eerste klasse pa Hoofdklerk.
Un grupo grandi di Polis awor ta haya mas responsabilidad y ta wordo promoví for di brigadier eerste klasse pa Hoofdagent: Y. PEÑA, D. VISSER BOEKHOUDT, A. HARMS, L. CROES, A. GEERMAN, J. PETRONA, A. ANGELA y M. ILLES. Na cada un di e Polisnan aki nos ta yamanan danki pa nan sosten comprencion y mas aun nan esfuerso y empeño pa sigui demonstra nan lealtad y amor pa nos Cuerpo pero pa Pais Aruba.
- GEERMAN y E. MADURO a wordo promovi di Hoofdagent pa Hoofdagent eerste klasse.
- TROMP, S. KOCK, R. DIRKS, y F. VAN DER LINDE a wordo promovi for di Onderinspecteur pa Onderinspecteur eerste klasse.
Masha pabien na e grupo grandi di polisnan cu a haya nan reconocimento y decreto gubernamental. Alavez masha pabien na nos hubilarionan cu a yega 25 aña den servicio di Cuerpo Policial Aruba. KPA ta masha orguyoso di boso. Sigur boso famia tambe mester ta orguyoso di boso cu boso bunita trayectoria largo den nos organisacion policial. MASHA PABIEN!
https://diario.aw/categories/noticia/policial/diferente-promocion-y-celebracion-di-hubileo-na-cuerpo-di-polis-aruba#sigProIda74521498b


text:
Premier Evelyn Wever – Croes: E SIMAN AKI DOW TA FINALISA TRABOUNAN DI MANTENCION NA 3 DIFERENTE BEACH
Premier Evelyn Wever – Croes:
E SIMAN AKI DOW TA FINALISA TRABOUNAN DI MANTENCION NA 3 DIFERENTE BEACH
ORANJESTAD – Mas o menos 2 luna pasa (9 di november) DOW a inicia cu “Proyecto Beach Zand” cu ta encera trabou di mantencion di beachnan door di yena beachnan cu santo. Ta trata di tres beach popular esta Arashi, Boca Catalina y Eagle Beach.
DOW a inicia cu e proyecto dia 9 di november na Arashi, despues a continua cu Boca Catalina y por ultimo a hiba santo na Eagle Beach. Ta trata di mas o menos 635 yarda di santo blanco cu a transporta pa Arashi, 160 yarda di santo na Boca Catalina y 2400 yarda di santo na Eagle Beach.
E motibo dicon a inicia cu e proyecto ta, como a tuma nota cu tin hopi piedra unda cu antes tabatin santo blanco, consecuentemente, tin menos espacio riba e beach. E trabou aki no ta algo cu ta haci tur luna, pero e ta un trabou di mantencion cu DOW ta tene cuenta cu ne pa por tuma luga na sitionan unda cu continuamente awa ta ‘come’ den locual ta e beach.
Awor cu a yena e beachnan aki bek (cu santo blanco cu ta transporta di otro area), e beach ta mas accesibel pa tur bishitante disfruta di dje.
Por ultimo di parti Ministerio encarga cu Infrastructura, kier recorda un y tur pa cuida nos beachnan cu ta parti di Aruba su herencia natural.